Viral Pula Donut Hitam Perisa Dark Chocolate Charchoal, Kreatif Betul Resipi Ini

Baru-baru ini viral donut red velvet dan minion, apa kata kita cuba pula donut hitam perisa koko dan arang yang dikongsikan sendiri oleh Che Azawimie Che Zahari ini, nampak menarik min tengok.
Resipi berkaitan: Resipi Donut Red Velvet ‘Viral’ Yang Gebu & Lembut, Satu Adunan Dapat 12 Biji
Resipi berkaitan: Jom Buat Donut Susu Minion Ni Pulak, Lembut & Gebu Macam Kapas!
Di mana-mana platform media sosial, rata-rata netizen berkongsi donut yang dikatakan rasanya cukup enak dan tentu sekali digemari anak-anak.
Bahan yang menjadikan Donut Dark Chocolate Charchoal berwarna hitam ialah serbuk arang (charcoal powder), serbuk koko dan pes cappucino.
Kelainan yang ada pada Donat Dark Chocolate Charchoal ini menjadikan menu ini kini menjadi buruan ramai.
Mulanya kata wanita ini, beliau hanya membuat sedikit sahaja untuk sekadar ‘rasa-rasa,’ Tidak sangka sedap pula rasanya.

Resipi Donut Dark Chocolate Charchoal

Bahan doh:

1kg tepung high protein
12g yis kering
1 sdb gula kastor
1 sdk garam
1 sdb shortening
1 sdk tepung K-fine
Susu UHT – sukatan agak-agak
Pewarna hitam
2sdb serbuk koko
1 sdk serbuk arang
1 sdk pes cappucino

Cara membuat:
1. Masukkan semua bahan dalam mesin. Uli sehingga menjadi doh.
2. Bila dah jadi doh, keluarkan.
3. Gelek doh sehingga dapat ketebalan yang dikehendaki.
4. Kemudian, terap dan rehatkan. Biarkan jadi kembang.
5. Panaskan api. Goreng dengan api kecil sahaja.
6. Goreng sampai masak tapi goreng jangan lama sangat, nanti donut jadi pahit.
7. Angkat dan toskan. Tunggu suam sikit, baru salut dengan gula kator + susu tepung.
Selamat mencuba.


Donut Pintal Gebu & Lembut, Resipi Viral Sampai 151k Shares di Facebook

Ada tak penggemar donat kat sini? Kalau ada, bolehlah korang cuba buat donat pintal yang lembut dan gebu ni.
Nak buat banyak untuk frozenkan pun boleh ye. So, senang! Bila-bila nak makan korang tinggal goreng je nanti.
Biasanya kita jumpa donat bentuk bulat je. Tapi kali ni nak bagi korang makan donat bentuk lain pula.
Baca juga: Cara Buat Donat Pandan Gebu Dan Wangi, Rugi Tak Try
Walaupun bentuknya berpintal. Tapi rasanya tetap sama dengan donat bentuk bulat tu. Bentuk je yang membezakannya.
Donat antara kuih yang sangat popular dari dulu sampai sekarang. Luarnya manis. Selain digulung dengan gula.
Donat juga boleh di perisakan bahagian atasnya dengan pelbagai. Contoh coklat, strawberry, cheese dan macam-macam lagi.
Resepi dari Wan Anisa pasti tak akan mengecewakan. Sebab tu viral 151k di Facebook.
Resipi Donut Pintal

Bahan-bahan:

3 sudu besar susu pekat
1/2 cawan air suam
Yis sebungkus
Sebijik telur
1 sudu kecil gula
1 kg tepung gandum
1 sudu kecil serbuk penaik
1 sudu kecil garam
2 sudu besar gula
2 sudu besar marjerin

Cara membuatnya:
1. Bancuh 3 sudu besar susu pekat dalam 1/2 cawan air suam.
2. Masukkan yis sebungkus dan diikuti dengan sebiji telur.
3. Tambah 1 sudu kecil gula. Kemudian, kacau sedikit. Tutup bekas yis tu, biar sampai kembang.
4. Ayakkan 1 kg tepung gandum + 1 sudu kecil serbuk penaik.
5. Masukkan 1 sudu kecil garam & 2 sudu besar gula.
6. Masukkan pula 2 sudu besar marjerin. Gaul sampai kembang. Tuang masuk ke dalam adunan tepung tadi.
7. Lepastu masukkan air suam. Agak-agak boleh uli je.
8. Kemudian, uli sampai jadi licin. Sampai lembut & ringan.
9. Ambil masa lebih kurang 20 minit macam tu. Kalau tak cukup uli, nanti masa goreng tu donat ni akan lari bentuk. Takut jadi kedut sebelah.
10. Kemudian, uli balik sampai jadi licin lagi.
11. Cara nak bentukkan donat pintal, buat jadi lengkung.
12. Cantumkan di hujung bagi kemas. Takut terbuka bila donat tu kembang nanti.
13. Tunggu sampai kembang lebih kurang 15 minit. Dah kembang, bolehlah di goreng.
14. Boleh juga kalau nak frozenkan. Siap!
Layan dengan kopi atau tea panas pun sedap weh! Boleh di jadikan hidangan minum petang dan juga sarapan pagi.
Korang boleh buat kuih ni hujung minggu. Buat banyak dan frozenkan. Kalau tak sempat sedia sarapan, goreng je donat ni.
Selamat mencuba.


Dry Chilli Pan Mee, Lelaki Ini Kongsi Cara Sedap Masak, Ikut Resipi Di Sini

Lamanya tak makan Dry Chilli Pan Mee ini. Selalunya kalau singgah kopitiam atau restoran cuisine cina baru dapat makan. Jom buat sendiri di rumah.
Mungkin ada yang tak pernah dengar atau rasa masakan ini. Agak susah juga nak jumpa kerana sesetengah tempat je ada, kebanyakannye kopitiam style restaurant dan foodcourt tapi tak semua foodcourt ada penjual pan mee ni.
Baca juga: Cara Buat Mee Kuning ‘Homemade’, Lagi Kenyal Dan Jimat!
Jika hendak merasai kelazatan dan kesedapan Dry Chilli Pan Mee, boleh masak sendiri dirumah. Mudah dan ringkas sahaja.
Bahan-bahan pun mudah dapat dan tak mahal. Buat sendiri mesti sedap dan puas hati. Ikut sahaja resipi perkongsian Wan LuQman ini. Gerenti sedap dan menjadi.

RESIPI DRY CHILLI PAN MEE

Bahan-bahan:

Pan Mee
Ayam Kicap
Chilli oil
Ikan Bilis
Sayur Pak Choi atau Kailan

Cara-cara memasak:
1. Mula-mula, goreng ikan bilis dahulu. Angkat dan ketepikan.
2. Kemudian, untuk oyster chicken, sediakan isi dada ayam dan cendawan. Tumiskan dua bahan ini.
3. Selepas tumis, masukkan kicap, kicap karamel, sos tiram, kicap cair. Perasakan ia dengan gula dan garam. Last sekali, letak sedikit minyak bijan.
4. Untuk pan mee pula, rebuskan ia kira-kiran dalam 10 minit. Toskan ia dan bilas dengan air sejuk.
5. Sayur pak choy pula, celurkan ia seketika kira-kira 3 minit dan kemudian angkat.
6. Susun kesemuanya di dalam mangkuk dan sedia untuk dimakan.

Selamat mencuba.


Dumpling Goreng Guna Air Fryer, Rangup Di Luar, Inti Juicy Di Dalam

Jom buat dumpling goreng guna air fryer, memang jimat minyak tapi masih dapat result rangup yang sama!
Kalau ada isi ayam lebih dalam peti sejuk beku sebab tak tahu nak buat apakan?  Memang sesuai buat inti dumpling goreng.
Bila layan mukbang di Youtube, tengok makan dumpling. Seronok betul tengok mereka makan, nikmat lain macam sangat. Kita memang tergoda dan terliur lihat mereka makan.
Baca juga: Buat Dumpling Guna Daging Kisar Ramly Je, Cicah Dengan Chili Oil Sedap Gila!
Tapi serius dumpling sedap dimakan panas-panas, sama ada dicicah sos atau makan dengan sup. Nikmat sangat!
Ikuti resipi dari perkongsian Cik Puan Mellisa Mullen di laman Facebook ini. Perkongsian beliau memang menarik dan senang untuk dicuba.

RESIPI DUMPLING GORENG GUNA AIR FRYER

Bahan:

Kulit dumpling readymade (30pcs)

Bahan inti:

1 mangkuk kecil ayam cincang
1 ikat chives ( potong kecil)
1 biji telur
2 ulas bawang putih (cincang halus)
3 biji cendawan shiitake (potong dadu)
1sk secukup rasa
1 sk serbuk lada

Cara penyediaan:
1. Tumiskan bahan inti sampai masak. Biarkan sejuk kira-kira 10 hingga 15 minit.
2. Masukkan 1 sudu inti tersebut di tengah kulit dumpling dan sapu sedikit air di sekeliling kulit.
3. Lipat seperti karipap atau kepit guna tangan.
4. Bakar dumpling dalam air fryer dengan suhu 200 Celcius kira-kira 5 minit. Siap!

Selamat mencuba di rumah.
Baca juga: Ayam Rebus Chilli Oil Cara Mudah, Makan Dengan Kuey Tiaw Sup Memang Onz!


Buat Dumpling Guna Daging Kisar Ramly Je, Cicah Dengan Chili Oil Sedap Gila!

Sesiapa yang sudah pernah memakan dumpling bersama dengan pencicahnya chili oil, memang akan terimbau-imbau kesedapannya.
Beli di kedai macam tak cukup, kadang pencicahnya pula terasa pahit. Apa lagi, jom buat sendiri. Tak sukar mana pun.
Baca juga: Pelbagai resipi dumpling di sini
Resipi dari perkongsian Mori Said Kitchen ini pun telah meraih tontonan sehingga 1.5 juta tau! Memang ramai yang terliur nak mencubanya.

RESIPI DUMPLING GUNA DAGING KISAR RAMLY
Sedap giler, puas makan. Selalu beli macam tak cukup je. Kekadang chili nya terasa hangit. Buat sendiri, makan puas-puas.

Bahan-bahan:

1 pek daging kisar jenama Ramly (nak guna ayam pun boleh)
garam
perasa
lada hitam
lada sulah
1 cawan daun bawang dan
1/2 biji bawang holand cincang.
1 pek kulit dumpling
Sedikit air

Cara buat dumpling:
1. Satukan kesemua bahan di atas. Gaulkan hingga sebati. Biarkan sebentar.
2. Sudukan ke atas kulit dumpling.
3. Sapukan sedikit air di hujung keliling kulit dumpling.
4. Lipat dua dan kelimkan. Kelim ikut kreativiti sendiri asalkan tertutup elok isi dumpling tadi.
5. Masukkan kesemua dumpling yang sudah siap dikelim ke dalam air mendidih.
6. Bila dah timbul tanda dah masak. Angkat dan toskan.

Resipi Chili Oil
Bahan-bahan:

1 labu bawang putih dicincang
1 sudu makan udang kering kisar
1/2 cawan chili flakes
Sedikit daun bawang
1/3 sudu kecil garam
Perasa

Cara membuatnya:
1. Tumis bawang putih cincang hingga naik bau.
2. Masukkan udang kering kisar, kacau-kacau hingga keperangan.
3. Kecilkan api paling minimal dan masukkan cili flakes, daun bawang, perasa dan garam.
4. Gaul-gaul dan matikan segera api. Tuangkan segera ke dalam bekas untuk mengelakkan hangit. Siap! Selamat menjamu selera.

Mudah dan ringkas je kan? Inti hanya guna daging kisar ramly lepas itu kulit segera pula boleh didapati di kedai bakeri atau pasaraya.
Selain kukus, nak buat cara menggoreng pun boleh. Ikut citarasa masing-masing. Anak-anak pun tentu suka sebab tak pedas.
Selamat mencuba!
Video Penuh:

328622523_1884060738595096_5421759014648245286_n


Kenal Pasti Durian Musang King ‘Ori’, Ini 4 TIP Kena Ambil Tahu

Durian Musang king adalah raja buah durian. Buah durian sendiri adalah raja buah, tetapi musang king boleh dianggap maharaja buah.
Rasa manis yang sedikit pahit dan isi yang tebal merupakan ciri utama musang king ini. Sebagai penggemar durian, pastinya tidak lengkap tanpa mencuba durian jenis ini.
Baca juga: Tip Pilih Durian BANYAK Isi, Baru Rasa Berbaloi Nak Beli!
Selepas mencuba, mungkin anda akan lebih menyukainya daripada buah yang lain. Namun, anda perlu memahami ciri-ciri Musang King yang asli supaya tidak ditipu oleh penjual.
Jom tengok tip dari perkongsian Benih Durian Global di laman Facebook untuk kenal pasti buah yang ori.

TIP NAK TAHU DURIAN MUSANG KING ASLI

Terdapat pelbagai cara atau kaedah yang boleh anda gunakan untuk mengenal pasti buah yang asli bagi mengelak daripada ditipu oleh penjual.
Di bawah adalah ciri-ciri yang boleh anda kenali.
1. Tangkai Buah
Perhatikan bahagian tangkainya terlebih dulu. Biasanya, tangkai ia berukuran lebih besar dibanding jenis durian lainnya.
Tangkai berbentuk seperti mahkota. Tidak berduri dan agak botak serta berwarna coklat.
2. Bentuk Duri
Durinya berbentuk seperti piramid yang bersegi.
3. Bahagian Pangkal Buah
Kelihatan seakan tapak sulaiman yang mempunyai 5 atau 6 bucu pada pangkal durian.
4. Ciri Fizikal
Berbentuk bujur seakan bola ragbi dan ada juga berbentuk seakan buah pinggang.

Semoga bermanfaat!
Baca juga: Lebatkan Pokok Limau Purut Dalam Pasu, Lelaki Ini Kongsi TIP


Nak ‘Eat Clean’? Wanita Ini Kongsi 8 Makanan Yang Korang Boleh Beli

Min pasti ramai yang mengimpikan berat badan ideal dan sedang berusaha untuk menurunkan berat badan dengan eat clean.
Selain bersenam, penjagaan makanan adalah paling utama kerana jika korang bersenam sekuat mana pun tetapi tidak menjaga makan, ia hanyalah sekadar usaha yang sia-sia.
Bila ingin menjaga pemakanan, perkara pertama yang korang perlu ambil kira adalah memilih bahan makanan atau barang dapur yang sesuai dengan misi penurunan berat badan itu.
Kalau setakat kawal makan tetapi makan sahaja jenis yang berminyak dan berkolesterol tinggi, maka lambatlah lagi korang nak lihat hasilnya nanti.
Baca juga: Elak Beli 6 Makanan Ini Ketika Berada di Lapangan Terbang
Untuk memastikan misi eat clean korang berjaya, jom kita lihat perkongsian yang telah dibuat oleh Adyla Rose tentang barangan dapur yang sesuai untuk korang beli.
Pertama sekali, kalau nak membeli barang dapur, rancang dahulu pelan makanan untuk satu minggu, kemudian senaraikan barang-barang yang akan dibeli.
Rancang menu yang pelbagai, supaya diet korang tidak membosankan dan seterusnya ke laut. Hiks!
Pilih real food. Pilih makanan yang tidak mengalami pengolahan seminima mungkin. Elakkan memilih makanan yang mempunyai lebih daripada lima bahan kandungan, mengandungi artificial ingredients dan bahan-bahan kandungan yang korang tak reti sebut.
Wajib baca nutrition facts dan bandingkan dengan produk lain.
• Semak serving size dan kalori
• Semak total fat, sodium dan gula
• Semak kandungan bahan
• Semak allergen warning
Berikut adalah produk yang korang boleh pilih sewaktu berbelanja barangan dapur di pasaraya.
1. Minyak masak
Guna minyak zaitun untuk menggoreng. Nak lebih murah, boleh pakai minyak kelapa.
2. Susu

Pilih susu jenis fresh milk. Ataupun susu almond kerana paling rendah kalori: 100ml = 39cal.
3. Uncang teh

Tukar kepada teh hijau.
4. Kopi

Kalau suka instant kopi, boleh tukar kepada Essenso kerana berkalori rendah dan pastikan minum tanpa gula.
5. Dressing salad

Kalau nak dressing salad, boleh pakai brand kewpie dan hadkan satu sudu saja.
6. Kekacang

Pilih jenis kekacang yang tidak masin. Lagi original lagi bagus.
7. Oat

Pilih rolled oat sebab membantu untuk stabilkan kandungan gula dalam darah dan buat korang lebih kenyang untuk waktu yang lebih lama.
8. Roti

Kalau bosan makan roti boleh beli wrap, pilih jenis wholegrain dan 6 grains.
Tapi dah terbiasa dengan roti putih, apa kata tukar kepada roti Canadian purple wheat yang GI lebih rendah (46), if susah nk cari boleh beli roti wholemeal, GI index 55.
Ini antara yang dikongsi dan selepas ini, korang boleh baca sendiri kandungan nutrisi pada label produk sebelum membeli okay?
Semoga usaha untuk turunkan berat badan kali ini berhasil ya. Hiks!

Sumber: Adyla Rose


Elak Beli 6 Makanan Ini Ketika Berada di Lapangan Terbang

Sekiranya korang nak ‘fly’ sama ada untuk pergi bercuti atau bekerja seeloknya elak beli makanan ini ketika di lapangan terbang.
Ini adalah tips terutama sekali jika melalui tempoh penerbangan yang lama.
1.Kopi

Sambil menunggu kita selalunya terjebak nak membeli minuman ini. Tapi anda mungkin menyesal bila dah masuk dalam kapal terbang.
Kopi mengandungi kafein dan merangsang saraf hingga boleh menyebabkan korang tak akan berasa rehat atau selesa selama dalam penerbangan. Lagi satu korang juga mungkin akan berulang alik ke tandas.
2. Air mineral

Bukan sebab harganya yang mahal tapi ia akan buat korang kerap ke tandas.
Semua maklum yang tandas dalam kapal terbang bukanlah selesa mana, kecil dan perlu bersusah payah untuk keluar dari tempat duduk. Kalau dah selalu berulang alik segan kan.
Baca juga: Ini 5 Makanan Yang Boleh Buat Lelaki Jadi Lebih Penyayang, Mesti Korang Tak Percaya
3. Sandwich ‘meriah’

Perut lapar tapi tak sempat nak makan jadi pilihannya anda makan sandwic yang dilapisi daging dengan roti bertingkat, bersama sos.
Ini antara makanan yang tidak sihat, tinggi karbohidrat dan lemak. Tanpa melakukan aktiviti selepas menikmatinya ia meningkatkan risiko pertambahan berat badan.
4. Apa jua makanan yang perut tak biasa

Sebelum menaiki kapal terbang bukan masanya untuk anda mencuba menu-menu baru yang tidak biasa korang makan.
Mana tahu ia menyebabkan perut tak selesa. Malah kentang goreng dan burger juga bukanlah makanan yang sesuai untuk dimakan.
5. Pretzel

Makanan ini memang banyak dijual di lapangan terbang tapi ini juga antara makanan tinggi karbohidrat.
Mengambil makanan jenis ini terutama sebelum penerbangan yang panjang boleh membuatkan perut tak selesa.
6. Makanan pedas

Tak mahu lapar dalam kapal terbang, makan pula hidangan nasi dengan lauk yang pedas di premis yang ada di airport.
Puas hati kerana perut kenyang tapi mungkin akan berdepan dengan perut yang bermasalah. Jadi elakkan ya.

Sumber: Times Food


Elak Minyak Merecik Semasa Menggoreng, Mak-Mak Selalu Guna PETUA Ini

Takut nak menggoreng sebab nak elak minyak merecik dekat badan? Mesti ramai orang takut nak goreng ayam atau ikan sebab tak nak kena minyak panas, betul tak? Selalu masak je mesti minyak akan mercik dekat tangan atau muka.
Mak-mak yang dah biasa masak, buat tak kisah je. Tapi kalau terkena percikkan minyak, ya ampun sakitnya, walaupun sikit tapi pedihkan.
Baca juga: Bila Beli Kuali Baru, Kena Buat SATU Petua Ini Dulu. Baru Tak Melekat Bila Menggoreng!
Jadi untuk selesaikan masalah ini semua, MyResipi nak kongsikan enam petua dari Haji Halim untuk kurangkan minyak merecik semasa menggoreng yang anda semua boleh cuba. Senang je.

6 PETUA ELAK MINYAK MERECIK KETIKA MENGGORENG

1. Pastikan Kuali Kering
Semasa nak menggoreng perhatikan kuali yang lepas dicuci perlu dikeringkan airnya. Caranya senang je, hidupkan api dapur dan biarkan kuali kering baru masukkan minyak. Jika masih ada air walau sedikit ia akan meletup-letup kecil kerana minyak tidak boleh bercampur dengan air.
2. Tentukan Keperluan Minyak Untuk Menggoreng
Minyak yang terlalu banyak atau sedikit boleh membuatkan minyak mercik. Oleh itu sesuaikan minyak untuk keperluan menggoreng. Paling bagus adalah menggunakan minyak 1/3 kuali, tetapi kalau hanya untuk menggoreng telur guna sedikit sahaja dan gunakan kuali yang non stick leper.
3. Periksa Bahan Perapan Dalam Makan Yang Digoreng
Pastikan bahan perapan yang digunakan pada makanan yang mahu digoreng tidak mengandungi air, Jika terpaksa atau memang berair, tapis dahulu hingga air perapan tos. Cara ini boleh mengurangkan percikan minyak.
4. Elak Guna Minyak Terlalu Panas
Kerana nak cepat masak bahan yang digoreng, korang panaskan minyak hingga tahap terlalu panas, tindakan ini mengundang percikkan minyak yang kuat dan suhu yang terlalu tinggi juga mengurangkan kualiti minyak. Malah ia boleh membentuk radikal bebas. Ia tidak elok untuk kesihatan manusia.
5. Taburkan Sedikit Garam Dalam Minyak
Petua ini dikatakan mampu mengurangkan percikan minyak semasa menggoreng, caranya semasa minyak mulai panas, taburkan satu sudu teh serbuk garam di dalamnya. Bila anda gunakan cara ini, pastikan kurangkan jumlah garam dalam makanan yang digoreng,
6. Guna Kuali Berpenutup
Akhir sekali, cara terbaik dan mudah, korang boleh guna kuali berpenutut untuk mengelakkan dari terkena percikan minyak semasa menggoreng. Tapi jangan sampai terlupa membalikkan makanan yang digoreng, bimbang ia masak atau hangus sebelah.
Boleh cuba tip ini untuk mengelakkan rasa takut bila menggoreng.
Baca juga: Hilangkan Bau Hamis Daging Segar Guna RAHSIA Ini, Baru Sedap Masak Rendang Dan Sup


Empat Pasangan Keluarga Bakal Berlawan Di ‘Semi Final’ Dapur Tempur

Program realiti, Dapur Tempur memasuki pusingan separuh akhir membabitkan empat pasangan mara untuk menawan hati dua juri, Cef Adu dan Sheila Rusly dengan keenakan masakan mereka.
Mereka ialah kumpulan Pendekar Malaya diwakili Mohd Haizal Ismail, 47 dan anak saudaranya, Irfan Hariz S Miswandi, 20; kumpulan Masam Manis iaitu Syed Abdul Muiz Syed Zulkifli, 38 dan isterinya, Nor Arieni Adriena Mohd Ritzal, 31.
Turut bersaing kumpulan Seketul Rasa dianggotai Idziatul Shima Samarudin, 42, dan adiknya, Muhammad Hanis Samarudin, 32; dan kumpulan Sudap Sudip iaitu Halifah Jaafar, 59 bersama anaknya, Muhammad Arif Haron, 37.
Artikel berkaitan: Kalau Masak Tak Sedap, Saya Tak Akan Bagi ‘Can’ Punya – Ropie
Artikel berkaitan: Kena Masak Itik Untuk Minggu Kelima, Juri Bagi Cabaran Seorang Sahaja Dibenarkan Memasak
Pengurus Besar Pengurusan Kandungan & Siaran TV9, Khairunnisa Kamarulzaman berkata, peranan Cef Adu dan Sheila Rusly sangat mustahak untuk memberi komen dan hala tuju sebenar kepada peserta agar mereka sentiasa berada di tahap yang tertinggi sepanjang persaingan.
“Setiap nasihat atau teguran apa yang disampaikan juri adalah peringatan dan ilmu yang penting untuk mengingatkan peserta supaya kekal fokus dan tidak melakukan kesilapan berulang.
“Ini adalah rancangan realiti dan tentunya akan ada saat-saat dramatik dan emosional bukan saja kepada peserta, namun penonton dapat memberi tumpuan terhadap senario yang diketengahkan dalam program,” katanya.
Khairunnisa berkata, setiap pasangan dipilih menyertai program ini adalah mereka yang mempunyai pengalaman memasak, berpengetahuan dan mahir menggunakan setiap bahan masakan.
“Bagi pihak TV9, kami ingin peluang ini digunakan oleh peserta sebaiknya untuk mereka menonjolkan bakat dalam bidang masakan. Ini juga antara masa terbaik untuk mereka merapatkan lagi silaturahim sesama ahli keluarga seperti suami isteri, ibu dan anak, biras, bapa saudara dan anak saudara serta adik-beradik.
“Peserta perlu menunjukkan komitmen tinggi kerana setiap kumpulan pasangan dipilih ini terdiri daripada mereka yang sering memasak untuk hidangan seisi keluarga,” katanya.
Juara Dapur Tempur akan membawa pulang hadiah berupa wang tunai RM6,000 serta ketuhar stim cubie Panasonic dan bekalan produk Nona selama setahun.
Naib juara pula menerima hadiah wang tunai RM4,000 dan periuk nasi IH Panasonic.
Pemenang empat ketiga memenangi mesin pembuat roti Panasonic dan tempat keempat bakal membawa pulang pemerah jus perlahan Panasonic.
Pemenang mingguan pula berpeluang memenangi hadiah wang tunai RM500 tajaan Nona dan pemenang cabaran Nona membawa pulang hamper produk Nona bernilai RM1,000.
Program Dapur Tempur ditayangkan setiap Khamis, jam 8.30 malam di TV9. Ia juga boleh distrim secara langsung di platform digital www.tonton.com.my dan saluran YouTube TV9 Malaysia.


Fazley Yakoob Terharu Pekerja Bangladesh Sediakan Makanan Mahal, Siap Komen Sedap Pula Tu

Berbeza agama, budaya dan kaum bukanlah satu halangan untuk kita tidak menghormati antara satu sama lain.
Walau bagaimanapun, masih ada individu yang memandang rendah dan hina terutamannya terhadap warga asing seperti Bangladesh.
Baca juga: Elak Makanan Syubhah, Lelaki Ini Kongsi Lokasi Kedai Sedap Di Penang Yang Halal & Suci
Pun begitu, lain pula ceritanya dengan seorang pelakon dan chef selebriti terkenal Fazley Yaakob yang telah memuat naik satu perkongsian di laman Instagramnya ini.
Menerusi hantaran tersebut, Fazley Yaakob atau nama sebenarnya Ahmad Fadzli Yaakob ini meluahkan rasa terharu dan sebak sewaktu diundang ke sebuah kedai pekerja Bangladesh untuk makan bersama mereka.
Difahamkan, dia telah diundang oleh seorang kawan lama Yunus ke rumahnya kerana mahu menyediakan sajian makanan asli Bangladesh.

Meninjau di ruangan komen, rata-rata netizen memuji sikap Fazley yang sangat merendah diri apabila diundang untuk menjamu selera bersama mereka.
Malah ada juga yang turut berkongsi pengalaman yang sama dan mengatakan rakyat Bangladesh sememangnya pandai memasak.
Antara komen netizen:


Macam tahun-tahun sebelum ni, “Malaysia Thailand Halal Food Festival” (MATHAF) mesti akan diadakan di sekitar Kuala Lumpur atau Selangor. Jadi pencinta makanan thai di luar sana dapat lah merasai makanan thai dengan suasana ala-ala dekat Hatyai di festival ini.
Tapi, apa yang specialnya festival makanan thai tahun 2022 ini adalah kerana, di Malaysia sudah 2 tahun festival ini tidak dibuka kerana ketika itu kita sedang menjalani Perintah Kawalan Pergerakan (PKP) kan. Jadi ramai yang exicted menunggu MATHAF 2022 pada tahun ini.
Festival Makanan Thai Kembali Lagi! Rugi Kalau Anda Tak Singgah:
Sebuah akaun di Twitter @MalaysianFoods ada berkongsikan pelbagai jenis makanan yang dijual di MATHAF 2022 yang terletak di Star Avenue Lifestyle Mall, Bandar Pinggiran Subang.
” FESTIVAL MAKANAN THAILAND. Yang rindu makanan thailand, boleh singgah ke sini ada Malaysia Thailand Halal Food Festival. ”
Ada pelbagai jenis makanan-makanan thai dekat sini, kerabu maggi dia superb Rindu vibes ala2 dekat hatyai, boleh ke sini. ”

Bagi penggemar kerabu maggi, anda jangan lepaskan peluang untuk mencuba kerabu maggi yang dijual di sini kerana ramai yang mengatakan kerabu maggi di sini sangatlah sedap.
” Yg paling penting kerabu maggi dia memang padu punya ”

Selain daripada itu, di MATHAF 2022 juga ada menjuak pelbagai jenis makanan dan minuma seperti yang popular di sini Tomyam, makanan seafood, air mango, buah-buahan, sotong kurita dan banyak lagi. Dijamin anda pasti akan rambang mata!

Haa best kan festival makanan thai ni? Anda tunggu apa lagi? Jom la serbu ke sini sementara mereka masih beroperasi.
Alamat: Star Avenue Lifestyle Mall, Bandar Pinggiran Subang
Waktu Beroperasi: 11 pagi hingga 12 tgh malam
Tarikh Beroperasi: 13 Mei hingga 22 Mei 2022
Sumber: @MalaysianFoods


Fettuccine Carbonara Ikut Tekak Melayu, Resipi Ini Raih 6.1K Shares!
Kalau sebut nak makan pasta, biasa makan spaghetti sahaja. tak pernah cuba yang lain. Tapi sesekali boleh cuba buat resipi Fettucine Carbonara ini.
Memang makan bertambahlah dibuatnya!
Baca juga: Ini 10 Jenis Pasta Yang Korang Kena Tahu Dan Cara Memasak Dengan Betul
Boleh je nak gunakan spaghetti kalau dah biasa makan spaghetti sahaja. Cuma nak merasa pasta yang lain tu waktu ini lah kan. Ada juga pasta jenis spiral, macaroni dan pelbagai lagi yang boleh kita cuba.
Jom ikuti resipi dari perkongsian Cik Puan Qasih Jue Aisya ini. Katanya beliau tak menggunakan sos carbonara instant. Jom tengok cara-cara beliau!

RESIPI FETTUCCINE CARBONARA

Bahan-bahan:

Fettucine – rebus dan toskan
Susu full cream
Susu sejat
Tepung bestari – untuk ayam
2 sudu besar tepung gandum
Cili hijau – cincang halus
Cili merah – cincang halus
Bawang putih – cincang halus
Bawang holland – cincang halus
Cendawan butang – potong nipis
4 sudu besar butter
2 keping cheese
1 biji kuning telur
Serbuk oregano
Serbuk basil leaves
Chilli flakes
Serbuk lada hitam
Garam secukupnya
1 kiub pati ayam
1 sudu besar jus limau nipis

Cara memasak:
1. Rebus fettucine sehingga lembut. Kemudian tos dan ketepikan.
2. Kemudian, untuk ayam pula, potong kecil kemudian salut dengan tepung bestari. Masa nak goreng celup semula dalam tepung bestari baru.
3. Goreng hingga ayam agak-agak keemasan. Angkat dan toskan.
4. Untuk kuah carbonara pula, masukkan 4 sudu besar butter,tumis bawang putih dan bawang holland sehingga layu.  Kemudian, masukkan cili merah, cili hijau dan cendawan butang.
5. Bila bawang, cendawan cili semua dah layu, masukkan susu cair dan susu full cream. Letak juga serbuk lada hitam, oregano ,cili flakes, telur kuning, secubit garam, cheese, 1 ketul pati kiub ayam dan bancuhan tepung gandum.

6. Kacau sehingga sebati. Jika kuah pekat tambah air sedikit demi sedikit. Tambah sedikit jus limau nipis dalam 1 sdb, untuk potong rasa lemak susu.
7. Kemudian masukkan ayam goreng tadi. Gaul sebati. Tutup api.
8. Sedia untuk dicampurkan dengan fettucine dan hias cili flakes di atas. Siap!

Selamat mencuba!
Baca juga: Resipi Klasik Itali Pasta Sos Pesto, Lelaki Ini Kongsi Cara Buat Menu Ini


Garlic Green Beans, Resipi Viral Dari US Dan China, Sedap Macam Style Restoran Cina!

Jom cuba masak Garlic Green Beans atau Kacang Buncis tumis bawang putih. Memang viral sekarang ini resipi di TikTok. Hanya guna satu bahan sahaja.
Bila menumis bawang putih tu, menusuk betul aroma yang dikeluarkan sampai berkeroncong perut dibuatnya. Hanya 10 minit sahaja masa untuk memasak green beans atau kacang buncis ini.
Baca juga:  7 Jenis Sayur Paling Banyak Khasiat, Baru ‘Balance’ Diet Harian!
Hidangan ini sesuai untuk korang yang mahukan hidangan sayur yang ringkas, sihat dan jimat masa. Nak buat ratah macam itu pun tiada masalah. Memang sedap macam tumis sayur asparagus.
Menerusi perkongsian dari @dinsimlim di laman TikTok, resipinya itu telah meraih tontonan sehingga 2.2 juta! Pergh! Ringkas cara memasak dan padu untuk dicuba tau! Jom kita lihat cara-caranya.

RESIPI GARLIC GREEN BEANS

Bahan-bahan:

Green Beans @ Kacang Buncis – di trim
Bawang Putih – dicincang
Garam secukupnya
Minyak Masak

Cara-cara memasak:
1. Mula-mula, cincangkan bawang putih. Kuantiti bawang putih ikut selera masing-masing.
2. Kemudian, trim ke semua green beans @ kacang buncis dan potong kepada dua untuk mudah kita makan nanti. Basuh bersih.
3. Panaskan kuali dengan api yang kuat. Selepas 3 minit, masukkan minyak masak.
4. Apabila minyak sudah panas, sederhanakan api dan masukkan kacang buncis yang sudah di trim dan goreng kira-kira 5 minit sehingga layu. Angkat, tos, dan ketepikan.
5. Selepas itu, menggunakan minyak yang sama, tumiskan pula bawang putih yang sudah dicincang tadi. Biarkan ia ditumis sehingga naik bau. Jangan terlalu lama nanti cepat bawang putih cepat hangus.
6. Kemudian masukkan kembali kacang buncis yang sudah layu dan gaul biar sebati. Perasakan dengan garam secukupnya.
7. Garlic green beans siap untuk dihidang!

Mudah dan ringkas je kan. Hidangan sampingan ini sangat sesuai makan bersama nasi, stik ataupun salmon. Selamat mencuba!
Video Penuh:

 @dimsimlim
Garlic Green Beans Chinese Restaurant Style Cleaver from @eBay Australia, making cooking easy! ad #eBayAU #eBayAUPartner #WinWitheBay #YumYum #easyrecipes #GarlicGreenBeans
 ♬ original sound – dimsimlim


“Ekstra Seasoning..” Tular Video Gaul Ayam Tak Pakai Sarung Tangan, Netizen Geli

Baru-baru ini tular satu perkongsian menerusi satu akaun Instagram ini dipaparkan cara penyediaan ayam goreng di sebuah gerai.
Biarpun niat pemilik akaun media sosial tersebut adalah untuk mempromosikan gerai jualan tersebut, namun rakaman cara penyediaan ayam goreng tanpa sarung tangan ini membuatkan ramai menegurnya.
Baca juga: ‘Biasalah Tu Lalat’- Gadis Bengang Dapat Ikan Berulat Tapi Pekerja Buat Selamber
Kebersihan dan cara penyediaan memang harus ambil berat lagi-lagi melibatkan makanan. Nak bagi orang makan bukan boleh buat main.
Kalau pelanggan dapat keracunan makanan ke, kesan sampingan ke dah satu hal juga.
Dalam satu perkongsian tersebut, boleh dilihat seorang lelaki sedang menggaul ayam yang sudah diperap sebelum nak menggoreng.
Lelaki tersebut dilihat tidak memakai sarung tangan dan fokus dalam mengaul ayam tersebut.
Lihat video penuh di sini:

Snapinsta_10000000_768125981294030_8480876383406405222_n

Uish nampak bersungguh betul dia menggaul tu. Tapi ‘lebih cantik’ kalau pakai sarung tangan kan?
Apa-apa pun perkongsian rakaman lelaki gaul ayam tanpa sarung tangan ini telah mencuri perhatian ramai.
Di ruangan komen, rata-rata netizen menegur perbuatan tersebut seperti berikut:
“Extra Seasoning”

Min kalau nampak macam ni pun terus reject nak makan sebab kurang pula kebersihan penyediaan makanan.


Gebu & Lemak Manis, Ini Resepi Burnt Cheesecake Yang Patut Korang Cuba!

 PENULIS
myResipi

 KATEGORI
Artikel

 POSTED ON
2020-11-05 03:44:43

Memang tak dapat dinafikan, sejak kebelakangan ini ramai dalam kalangan rakyat Malaysia sangat suka dengan hidangan berunsurkan keju atau cheese, betul tak? Rasanya yang berlemak dan cair di mulut memang mampu membuka selera para penggermarnya.
Haaa, jadi pada kali ini kami ingin kongsikan satu resepi Burnt Cheesecake yang sangat mudah khas untuk korang yang 'hantu' cheese tu. Jangan risau, untuk yang tiada pengalaman buat cheesecake pun boleh jadi tau! Cuma ikut je resepi mudah yang dikongsikan oleh Puan Siti Zalikha di laman Facebooknya.

Kredit: Puan Siti Zalikha

Bahan-bahan:

4 biji telur
150gram gula halus
15gram tepung gandum (ayakkan dulu)
500gram cream cheese
250gram whipping cream

Kredit: Puan Siti Zalikha

Cara-cara: –
1. Panaskan dahulu oven dalam suhu 200°c selama 10 minit.
2. Pukul cream cheese bersama gula halus sehingga kembang.
3. Masukkan telur satu demi satu. campurkan sehingga sebati.
5. Masukkan tepung sedikit demi sedikit. Campurkan sebati.
6. Masukkan whipping cream dan kacau dengan spatula.
7. Dah rata. Masukkan dalam loyang.
8. Bakar dalam suhu 200°c selama 1 jam. Dah sejuk baru potong.

Kredit: Puan Siti Zalikha

Selamat Mencuba
Kredit: Puan Siti Zalikha


“Dah Macam Pengacara 999” – Netizen Terhibur Gelagat Wanita Ini Buat Content Masakan di TikTok

Sejak popularnya TikTok ini PKP dua tahun lepas, banyak content-content kreatif yang dihasilkan oleh orang kita.
Baru-baru ini, tular pula satu video kreatif yang memaparkan wanita ini membuat content masakan tetapi seperti narrator TV.
Jika sebelum-sebelum ini, content makanan seperti mukbang, ASMR, masakan memang menjadi perhatian dan mendapat tempat dihati penonton.
Baca juga: Wanita Ini Marah Rider Tak Hantar Makanan Depan Pintu, Netizen Kecam
Kali ini, giliran wanita ini pula yang dikenali sebagai Atikah Che Wan di TikTok yang menjadi tumpuan dan bahan hiburan netizen untuk tonton video masakan.
Suka pelbagaikan suara latar
Jika kita lihat content Khairul Aming yang berbeza dengan suka berceloteh dan lawak bersahaja, namun Atikah pula memberi kelainan apabila dia mengajuk cara program TV membuat narrator atau voice-over.
Video Penuh:

 @atikah_chewan
Replying to @Ieyza Dzul Kita try 999 pula ye. Hehe.. p/s: singgang daging kalau tambah budu lagi umpphhh.. Tapi Adib tak makan budu sebab tu tak bubuh😅 #acwcook
 ♬ original sound – Atikah Che Wan – Atikah Che Wan

Tinjauan ke ruangan komen, kebanyakkan warganet terhibur dengan content yang dihasilkan wanita ini hingga sanggup tonton sehingga habis.

Baru tiga hari posting, dah dapat tontonan sebanyak 2.2 juta, 203.9k like serta 9171 komen dari netizen.

Min pun auto follow sebab suka sangat dengan kreativiti Atikah Che Wan ni. Semoga teruskan dengan idea-idea kreatif ya!


Ramai Tak Tahu, Ada Gerai Soto Murah RM 7 Dengan “Portion” Besar Di Gombak

Viral di Twitter, sebuah gerai yang menjual soto dengan harga RM 7 sahaja tetapi dengan portion yang besar dan sedap pasti akan membuatkan anda terliur lagi-lagi pada bulan puasa ni.
Seorang pengguna Twitter, @AfifahNoviani2 ada berkongsi di akaunnya dan berkata gerai ini hanya mendapat 3 orang pelanggan sahaja.
Seperti yang kita tahu kan Gombak memang selalu menjadi tumpuan orang ramai kerana kawasannya yang dikenali sebagai ‘syurga’ makanan. Jadi memang rugi lah kalau anda tidak try untuk beli soto murah dan sedap di gerai ini.
“Gerai soto sedap RM7 tapi tak laku..”
Guys, this kedai soto in Gombak sumpah sedap soto dia. Very generous portions too for only RM7 with the nicest lady selling it. Tapi tak laku, semalam they had only three customers.
Serious kesian. If you’re in Taman Melati give her soto a try okay? Her gado2 looks good too..

Telur rebus dia bagi sebiji. Her bergedil is the best I have ever had. When that aunty told me semalam laku tiga saja, my heart melt.
Jom support small businesses. Kalau nak order awal bolehlah contact aunty ini dulu ya.

Lokasi gerai ini
Sumber: @AfifahNoviani2


Resepi Grill Chicken Pasta Ditambah Dengan Rasa Black Pepper Gravy, Memang Padu!

Bosan dengan masakan biasa setiap hari? Apa kata sesekali kita ubah selera dengan masakan barat yang lengkap dengan protein makanan yang seimbang. Hidangan seperti pasta dengan tambahan grill chicken bersama black pepper gravy fuh memang sedap. Jadi mari kita cuba resepi grill chicken pasta homemade yang dikongsikan oleh Mastura Burhanuddin di Facebook.
PENULISMyResipi
MASAKANWestern
TAHAP KESUKARANMedium
Resepi Grill Chicken Pasta HomemadeBosan dengan masakan biasa setiap hari? Apa kata sesekali kita ubah selera dengan masakan barat yang lengkap dengan protein makanan yang seimbang. Hidangan seperti pasta dengan tambahan grill chicken bersama black pepper gravy fuh memang sedap. Jadi mari kita cuba resepi grill chicken pasta homemade yang dikongsikan oleh Mastura Burhanuddin di Facebook.

Kredit: Mastura Burhanuddin
PERAPAN AYAMBAHAN-BAHAN
Serbuk lada hitam kasar

Minyak zaitun

Rosemary

Kicap manis

Sos tiram
CARA PENYEDIAAN
Campurkan semua bahan dalam satu bekas.

Lepastu lumur pada ayam yang dah dibersihkan. Perapkan seketika.

Masak guna air fryer suhu 180, selama 35minit .
BLACK PEPPER GRAVY (untuk dua orang makan)BAHAN-BAHAN
Salted butter

Bawang holland potong dadu

Dua helai daun bay

Serbuk lada hitam kasar

Susu full cream (setengah cawan)

Kicap masin

Tepung jagung untuk pekatkan gravy (larutkan dengan air baru masukkan dalam periuk)

Serbuk demi-glace jenama Knoor (letak dua sudu dan larutkan dengan air dalam cawan)

Sedikit gula perang
CARA PENYEDIAAN
Panaskan periuk dan masukkan salted butter lepastu bawang holland.

Kemudian masukkan daun bay dan serbuk lada hitam kasar dan tumis sampai naik bau.

Kemudian masukkan pula bancuhan demi-glace. Kacau diikuti susu full cream untuk bagi rasa lemak-lemak.

Masukkan kicap masin kemudian seimbangkan rasa dengan sedikit gula perang.

Last sekali masukkan bancuhan tepung jagung. Jangan terlalu banyak. Kacau dan boleh perlahankan api. Rasa dulu sebelum matikan api.

Kredit: Mastura Burhanuddin
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Setiap kali ke panggung wayang, mesti wajib beli air dan makanan ringan yang dijual di kaunter kan? Tak lengkaplah kalau tak ada popcorn bila sedang menonton filem.
Sudah sedia maklum, harga makanan dan minuman yang dijual sememangnya agak sedikit mahal daripada luar pawagam. Mungkin ada beberapa kos juga harus diambil kira.
Tetapi, jika harga yang dikenakan tinggi melampau. Ia merupakan satu kesalahan besar kerana dikira mengambil kesempatan terhadap pengguna.
GSC Didenda RM45 Ribu, Jual Air Mineral & Mister Potato Dengan Harga Cekik Darah

Seperti yang berlaku pada sebuah syarikat pawagam, Golden Screen Cinema Sdn. Bhd. (GSC) yang telah dijatuhkan hukuman denda RM45,000 oleh Mahkamah Seksyen atas kesalahan mencatut.
Pengarah Kementerian Perdagangan Dalam Negeri dan Hal Ehwal Pengguna (KPDNHEP) Melaka, Norena Jaafar berkata, pencatutan itu melibatkan penjualan air mineral 600 mililiter (ml) jenama Spritzer dan keropok kentang 75 gram (gm) jenama Mister Potato.
Katanya lagi, GSC didapati melakukan kesalahan tersebut setelah mahkamah meneliti keterangan daripada tiga saksi pendakwaan dan empat orang saksi pembelaan serta hujahan daripada kedua-dua pihak pendakwaan dan pembelaan.

“Hakim Nariman Badruddin telah membuat keputusan bahawa suatu kes melampaui keraguan yang munasabah atau beyond reasonable doubt terhadap pertuduhan utama gagal dibuktikan oleh pihak pembelaan.
“Setelah mahkamah mendengar rayuan pengurangan hukuman daripada peguam bela bagi orang kena saman (OKS) serta hujahan imbangan pemberat dari pihak pendakwaan, maka hakim telah menjatuhkan hukuman denda RM45,000 bagi pertuduhan berkenaan,” katanya dalam kenyataan pada 14 Jun lepas.
Tambah Norena, mengikut pertuduhan, GSC didakwa melakukan kesalahan tersebut di Dataran Pahlawan Melaka Megamall, Jalan Merdeka, Bandar Hilir di sini.
Jelasnya lagi, tertuduh dalam rayuannya meminta mahkamah menjatuhkan hukuman ringan dengan alasan ia merupakan kesalahan kali pertama dan kesalahan dilakukan lebih kepada faktor teknikal serta kenaikan margin keuntungan dalam kadar yang sedikit.
Sumber: Utusan Malaysia


Gulai Ayam Style Terengganu, Rupanya Guna REMPAH Ini Bagi Penyedap Rasa

Mesti ramai penggemar Gulai Ayam Style Terengganu kan? Resipi ini memang berbeza dengan gulai ayam yang biasa kita makan. Ia dimasak dengan menggunakan rempah gulainya yang tersendiri iaitu rempah cap bunga rose.
Baca juga: Rempah Giling Gulai Cara Orang Dulu Dulu, Sedap Buat Gulai Ikan
Dulunya, rempah ini hanya ada di Terengganu sahaja. Tetapi di sebabkan permintaannya yang tinggi, rempah ini juga boleh didapati di sesetengah tempat di luar dari Terengganu.
Hanya mereka yang sudah pernah mencubanya sahaja yang pastinya telah jatuh cinta dengan hidangan ini. Gulai ayam Terengganu ini juga cukup dengan rasa lemak, manis dan pedas. Tak puas nak makan sepinggan dibuatnya!
Ikuti resipi dari perkongsian Cik Puan Siti Noor Hidayah Samah ini.

RESIPI GULAI AYAM STYLE TERENGGANU

Bahan-bahan:

1/2 ekor ayam
1 mangkuk santan sederhana pekat
Rempah cap bunga rose (ikut nisbah 2:1)
2 sudu makan rempah gulai
1 sudu makan rempah masak
3 sudu makan cili boh
2 biji kentang
Nise kerek @ gula melaka secukupnya
1 keping asam gelugur
1 sudu makan kerisik
Garam secukup rasa

Bahan kisar:

Bawang Merah
Bawang Putih
1 inci kunyit hidup
1 inci halia
1 inci lengkuas

Cara memasak:
1. Panaskan minyak dan tumis cili boh hingga wangi.
2. Masukkan bahan kisar dan tumis hingga terbit minyak.
3. Masukkan rempah dan kacau sebati.
4. Masukkan ayam dan kacau rata.
5. Masukkan air dalam 1 cawan (boleh masuk air bilasan blender).
6. Masukkan nise @ gula melaka dan asam keping kemudian gaul rata.
7. Tutup periuk dan biarkan dalam lebih kurang 5 minit.
8. Buka penutup periuk dan masukkan santan. Kacau dan jangan tutup periuk sampai siap menggulai.
9. Bila sudah mendidih masukkan kentang, kerisik dan garam kemudian masak hingga kentang empuk.
10. Perlahankan api dapur dan renehkan gulai dalam 7-8 minit.
11. Bila kuah gulai sudah terbit minyak, tutup api dan sedia untuk dihidangkan.

Nota tambahan:
Untuk dapatkan warna gulai yang cantik ialah guna api perlahan utk mereneh gulai semasa proses akhir. Selain itu, cili boh juga memainkan peranan yang penting. Guna cili boh yang merah menyala supaya hasil gulai nanti juga kelihatan merah.

Selamat mencuba resipi dan tip untuk masak Gulai Ayam Style Terengganu ini
Baca juga: Gulai Ikan Talang Kering Dan Nenas Tumis Darat, Memang Bertambah Pinggan Dibuatnya!


Gulai Betik Muda Dengan Ikan Kering, Lauk Tradisi Orang ‘Nismilan’

Nak cuba resipi Gulai Betik Muda dengan ikan masin? Salah satu hidangan yang sangat simple dan pastinya enak. Mungkin ada antara anda yang tak pernah mencubanya. Dan mungkin juga ada antara kita yang tak tahu buah betik ini boleh dimasak gulai.
Antara makanan tradisi masyarakat Negeri Sembilan atau bahasa pasarnya Nismilan, memang wajib ada hidangan ini di rumah. Kebiasaannya ia dicampur dengan ikan bilis. Tapi tambah ikan masin pun tetap rasanya padu. Memang kecur air liur dibuatnya.
Baca juga: Resipi Masak Lemak Siput Sedut, Sekali Cuba Pasti Nak Lagi
Lauk ini boleh dimasak bila-bila masa sahaja. Dimakan dengan nasi putih, telur dadar dan juga petai seronok sangat. Dah tak perlu lauk lain lagi. Mari kita lihat memasak untuk juadah berbuka hari ini.
Untuk resipi ini, anda boleh ikuti perkongsian resipinya dari Cik Puan Zalina Yahaya. Terima kasih diucapkan kepada beliau kerana sudi berkongsi resipi ini untuk dicuba.

RESIPI GULAI BETIK MUDA DENGAN IKAN MASIN
Orang nimslan panggil gulai kepayo. Kalau jumpa betik muda boleh cuba buat gulai betik muda ni. Antara lauk tradisi orang nismilan. Ini arwah mak mertua saya yang ajar. Dia selalu buat dengan ikan bilis jer. Ada juga yang buat dengan ayam atau udang. Terserah pada selera anda.

Bahan-bahan:

1 biji betik muda – dihiris halus
Segenggam ikan masin – basuh bersih
4 batang serai – dititik
1 kotak santan pekat
Garam secukupnya
Ajinomoto secukupnya

Bahan tumbuk:

Segengam cili api kampung
Kunyit hidup sebesar ibu jari

Cara-cara memasak:
1. Masukkan bahan-bahan ini di dalam periuk bersama 1/2 cawan air. Biarkan ia menggelegak seketika. Untuk hilangkan bau cili.
2. Masukkan pula 1 kotak santan ke dalam periuk. Kalau tak suka pekat, boleh tambah sedikit air.
3. Kemudian, masukkan pula betik muda yang sudah dihiris halus. Hiris guna pisau sebabnya kalau guna penyagat tak berapa halus sangat.
4. Biarkan ia mengelegak dengan api perlahan.
5. Akhir sekali, baru masukkan ikan kering. Boleh masukkan apa jua jenis ikan masin. Kalau kurang masin, boleh perasakan dengan garam dan ajinomoto.
6. Tutup api. Hidang dalam mangkuk lauk dan sedia untuk dihidang.

Wow inilah hasilnya! Sekali sekala bosan makan betik macam biasa, apa kata ubah style macam ni pula.
Selamat mencuba!
Baca juga: Pisang Muda Masak Lemak Cili Api Campur Ikan Bilis Dan Tempoyak, Menu Orang Dulu-dulu


Gulai Daging Kawah SAMA Macam Lauk Kenduri, Memang Terubat Rindu Tengok Menu Ini

Alangkah indahnya kalau boleh makan Gulai Daging Kawah. Tapi susah betul nak cari, biasanya bila majlis kenduri saja baru boleh jumpa lauk istimewa ini. Apa kata anda cuba sediakan lauk gulai daging ni di rumah untuk hidangan lauk tengah hari atau makan malam?
Baca juga: Gulai Ayam Style Terengganu, Rupanya Guna REMPAH Ini Bagi Penyedap Rasa
Barulah puas bila masak sendiri, boleh tambah banyak-banyak! Jom kita tengok resipi yang dikongsikan oleh Encik Nahar Efendy Noordin ini.

RESIPI GULAI DAGING KAWAH
Bila ada musim kenduri, menu yang paling dirindui ialah gulai daging kawah. Kalau kena pula dengan segala cukup rasa, boleh bertambah-tambah makan nasi. Dengan resipi yang dikongsi ini, diharapkan dapat mengubati rasa masakan gulai daging seperti di majlis kenduri. Boleh makan beramai-ramai di rumah bersama keluarga.

Bahan-bahan:

1 kg daging lembu
1 biji kelapa (jadikan santan sederhana pekat)
1 biji bawang besar |dimayang)
2 kulit kayu manis
3 kuntum bunga lawang
5 kuntum bunga cengkih
4 biji buah pelaga
3 sudu besar cili boh
3 sudu besar rempah gulai Cap Orang Terbang
Garam
1 asam keping
1 sudu besar kerisik
3 biji ubi kentang
*7-10 biji bawang merah
*2 ulas bawang putih
*1 inci halia
*1 inci lengkuas
*1 inci kunyit hidup

Kisar bahan bertanda *
Cara-cara memasak:
1. Mula-mula, panaskan minyak dan tumis bawang besar bersama rempah 4 beradik.
2. Kemudian, masukkan cili boh. Masak kejap sampai bau cili boh tu masak.
3. Kemudian masukkan bahan kisar tadi dan masak sampai pecah minyak.
4. Masukkan rempah gulai daging. Kacau sebati.
5. Kemudian masukkan daging. Gaul rata daging dengan rempah.
6. Masukkan air dan masak hingga daging empuk. Masa ni, pindahkan daging ke pressure cooker.
7. Masuk pressure cooker set menu daging 30 minit dan tunggu sampai siap. Kalau tak ada pressure cooker, masak je atas dapur sampai daging empuk.
8. Dah siap, pindah semula ke kuali tadi dan masukkan kerisik dan asam keping. Keringkan sikit air.
9. Kemudian masukkan santan, ubi kentang, garam, dan gula melaka. Bila kentang dah empuk, perlahankan api dapur dan reneh sekejap dalam 5 minit bagi pecah minyak. Dah siap!

Selamat mencuba resipi Gulai Daging Kawah ini.
Baca juga: Rempah Giling Gulai Cara Orang Dulu Dulu, Sedap Buat Gulai Ikan


Makanan Orang Dulu-dulu, Gulai Ikan Masin Tumis Darat

Gulai Ikan Masin Tumis Darat, menu tradisi mudah yang jadi kegemaran ramai. Lauk ini sangat enak dimasak menggunakan Ikan Talang.
Terasa nikmat dalam setiap suapan. Bagi anda yang suka, pasti tahu beratap nikmatnya. Makin diperangat, makin enak kuahnya.
Baca juga: Mudahnya Nak Buat Gulai Darat Daging, Tak Perlu Tumis Pun
Jom cuba resipi perkongsian dari Mariana Zainal ni. Sesuai dijadikan menu makan tengahari.
Resipi Gulai Ikan Masin Tumis Darat

Bahan-bahan:

2-3 ekor ikan duri masin @ikan talang masin lagi sedap – potong ikut suka
4 sudu makan rempah kari ikan cap ‘O’ (jenama lain pun boleh)
1/2 sudu besar serbuk cili
3 1/2 cawan santan daripada sebiji kelapa (jika guna santan kotak, guna 1 kotak kecil dan masukan air 3 cawan)
2 cubit gula
Sedikit bahan perasa jika suka
1 sudu teh garam
1 1/2 keping asam gelugur (boleh gantikan 1/2 cawan air asam jawa sederhana cair)
Terung bulat – potong 4 (boleh juga guna terung panjang)
Kacang panjang secukupnya

Bahan Kisar:

1 1/2 biji bawang besar
3 ulas bawang putih
Sedikit halia
Sedikit air

Bahan Tumis Darat:

1 biji bawang besar @ bawang ros – hiris nipis
3 ulas bawang putih – hiris
3 tangkai daun kari
1 sudu teh halba campur
5 tangkai cili kering – potong serong
2 senduk minyak masak untuk menumis

Cara memasak:
1.Rendam potongan ikan masin dalam air panas untuk kurangkan rasa masin. Kemudian basuh dan toskan.
2. Satukan bahan kisar, air asam jawa, rempah kari, gula dan sedikit perasa dalam periuk atau kuali. Masak selama 5 minit untuk bagi rempah masak elok.
3. Kemudian masukkan santan. Apabila santan mula mendidih, masukkan terung bulat.
4. Bila terung bulat sudah mula lembut, masukkan ikan masin. Masak guna api sederhana dan kena kacau selalu untuk elakkan santan pecah minyak.
5. Apabila kuah gulai mula mendidih ganas, masukkan kacang panjang. Tunggu sayur lembut.
6. Sesuaikan rasa mengikut selera masing-masing. Tambah garam jika perlu tapi harus rasa terlebih dahulu. Tutup api. Ketepikan.
7. Dalam kuali lain, panaskan minyak dan tumis bahan tumis darat hingga agak garing.
8. Kemudian tuang bahan tumis darat dalam kuah gulai tadi sekali dengan minyaknya sekali.
9. Gulai Ikan Tumis Darat siap untuk dinikmati.
Nota tambahan: Gulai ini sedap jika diletak nanas. Tetapi jika tambah nanas, jangan letak air asam hawa atau asam keping.
Selamat mencuba.


Gulai Ikan Talang Kering Dan Nenas Tumis Darat, Memang Bertambah Pinggan Dibuatnya!

Jom buat Gulai Ikan Talang Kering Dan Nenas Tumis Darat. Anak-anak mesti suka kalau kali pertama baru merasa. Bagi yang duduk di utara, ini antara hidangan yang popular dan wajib masak di rumah.
Bila makan dengan nasi putih panas-panas, memang bertambah-tambah pinggan dibuatnya. Makan dengan nasi lemak pun sedap tau!
Baca juga: Gulai Udang Dengan Tempe Dan Buncis, Mudah Dan Sedap!
Kalau kenduri kahwin, ia juga antara menu wajib untuk disajikan kepada tetamu dan juga lauk pengantin.
Resipi gulai ikan talang kering dan nenas tumis darat ini telah dikongsikan sendiri oleh Cik Puan Mdm Kelly menerusi laman Facebook. Memang mudah perkongsian beliau dan korang boleh ikut langkah demi langkah di bawah.

RESIPI GULAI IKAN TALANG KERING DAN NENAS TUMIS DARAT

Portion hidangan: 3-4 orang makan
Bahan-bahan:

1-2 labu bawang besar*
3-4 ulas bawang putih*
Serbuk kari ikan kering atau serbuk kari ikan pun ok.
2 cawan santan
1-2 cawan air
Ikan masin yg ada tulang lagi sedap – rendam dulu
Nenas – potong kecil

Bahan tumis darat:

Bawang merah
Bawang putih
Daun Kari
5-6 tangkai cili kering
Halba campur

Cara-cara memasak:
1. Kisar bahan bertanda * ini dan gaul dengan serbuk kari masak dengan api perlahan.
2. Jika kering tambah air sikit. Anggaran 10-15 minit.
3. Masukkan santan, air biar hingga mendidih. Kemudian masukkan nenas dan ikan, masak hingga sebati.
4. Untuk garam jgn letak banyak sebab ikan dah masin.
5. Dah cukup rasa boleh tutup api.
6. Kemudian dalam kuali lain masukkan minyak dan tumis bahan tumisan hingga garing. Kemudian gaul dengan gulai tadi.
7. Siap untuk dihidang!

Mudah saja kan? Nak pula bila menumis itu, bau-baunya sahaja pun dah buat perut kita berkeroncong. Kalau kahwin dengan orang utara, jangan lupa pikat pasangan atau mertua dengan hidangan ini.
Mesti terus jadi menantu kesayangan bila ikut resipi ini. Terima kasih diucapkan kepada Cik Puan Mdm Kelly kerana sudi berkongsi resipi ini kepada semua.
Semoga bermanfaat!
Baca juga: Makanan Orang Dulu-dulu, Gulai Ikan Masin Tumis Darat


Petua Masak Gulai Kuning Lengkuas Ikan Aya Pekat & Sedap, Ikut Cara Orang Tua Dulu

Tengok gulai kuning lengkuas ikan aya ini pun dah tahu sedap. Terliur dibuatnya! Buat orang Kelantan, ini memang lauk biasa untuk makan pagi dan kadang membawa ke tengah hari.
Makan satu lauk ini dengan sambal belacan dah cukup. Tapi bila kita teringin dan cuba buat sendiri rasanya selalu tak sama dengan yang kita selalu makan. Tak jadi pekat dan kurang ‘kick’.
Kalau ada yang rindu nak makan gulai kuning lengkuas ikan aya stail Kelantan ni, perkongsian dari Afy Al Habibi boleh dijadikan panduan untuk masak sendiri.
Mesta dipanggil ‘cikgu’, cara masak yang dikongsi ini adalah dari mok atau ibunya, cara orang tua dulu. Hasilnya memang dijamin sedap teruk!
CARA BUAT GULAI KUNING LENGKUAS IKAN AYO RESIPI ‘MOK’

Tak mahu menghampakan harapan ramai kawan yang berminat dengan gulai ini, cikgu tulis dulu resepi penuh begini ya. Cikgu salin yang Mok bagitahu. Jangan lupa baca tip sekali. Dijamin sedap terukk.
Bahan kisar:

7 biji bawang merah saiz syiling 20 sen
3 ulas bawang putih
7 hiris bulat nipis lengkuas
3 inci kunyit hidup
1/2 sudu teh serbuk kunyit
3 sudu besar cili kering kisar

Ikan Ayo (1kg) saiz besar, rebus bersama bahan di bawah:

3 sudu besar garam
1 keping nisse (gula kerek/gula nisan)
4-5 hiris nipis lengkuas
3 hiris nipis halia
6 keping asam gelugur

Cara memasak:
1. Masuk ikan dalam periuk, tambah air separuh dari sukatan ikan. Rebus sehingga masak. Jangan terlalu lama takut isi hancur. Dah masak ketepikan dulu.
2. Masukkan bahan kisar dalam periuk. Tambahkan santan pekat asli 1/2 kg. Masukkan air. (Sukat ikut kuantiti santan; contoh Mok guna santan dari dalam plastik. Mok sukat ikut kuantiti santan tadi).
3. Masukkan juga air rebusan ikan 2 senduk.
4. Masak atas api dapur. Perasakan dengan garam gula dan perisa ikut citarasa. Yang ni Mok lupa nak sebut banyak mana; Mok kira agak-agak kena dengan tekak. Seimbang rasa masin manis sahaja.
5. Selepas kuah mendidih, susun ikan tadi dalam periuk gulai.
6. Ambil juga 2 kepingan asam keping dari rebusan ikan tadi masukkan dalam periuk.
7. Tambah potongan timun batang, kacang panjang dan 3 tangkai lada solok Siam.
8. Tutup api selepas 10 minit.

TIP GULAI KUNING IKAN AYO MAKIN SEDAP DAN PEKAT

Orang Kelantan biasa guna ikan Ayo putih atau tongkol kayu untuk isi lebih sedap dan pejal.
Rebus ikan awal sehari untuk isi ikan terasa sedap sehingga ke tulang.
Tambah air rebusan ikan dalam kuah gulai.
Nak kuah pekat dan sedap, buat gulai pada waktu malam. Kemudian panaskan keesokannya.
Bungkus nasi panas bersama dengan kuah dan biarkan setengah jam sebelum dibuka.
Padankan dengan ayam goreng, sambal dan timun batang sebagai pelengkap hidangan.

Selamat mencuba!


Gulai Udang Dengan Tempe Dan Buncis, Mudah Dan Sedap!

Ada yang suka makan gulai udang? Kebiasaannya gulai udang macam ni, sedap dicampurkan dengan nenas atau dengan pucuk ubi. Makan dengan nasi panas, confirm bertambah nasi!
Gulai Udang atau Masak lemak Cili padi ni memang menjadi makanan kegemaran ramai orang. Suka makan pedas-pedas boleh lebihkan cili padi yang digunakan.
Resipi yang dikongsikan Makcik Ratu ni, memang lengkap dan senang kita nak follow. Step by step yang disharekan pun mudah nak faham. Jom kita tengok apa bahan-bahan yang digunakan.
Baca juga: Peniaga Ini Kongsi Cara Buat Sambal Belacan Super Simple, Resipi Hasil Jualan Hampir 10 Tahun
Dalam gulai ni, kita yang tentukan nak masukkan apa-apa jenis sayuran yang kita suka. Jika ada yang suka tempe, kacang buncis, fucuk boleh masukkan sekali.
Resipi Gulai Udang

Bahan-bahan:

½ kilo udang
3 helai daun salam
2 helai daun kunyit
Asam keping
Kacang buncis
1 kotak kecil santan
Garam
Tempe
Petai

Bahan Tumis:

2 Batang serai ( diketuk)
2 ruas jari lengkuas

Bahan Kisar:

25 biji cili padi hijau dan merah
10 ubiji bawang merah
5 ulas bawang putih
3 biji buah keras
2 ruas jari kunyit hidup

Cara memasak:
1. Mula-mula sekali, potong tempe kecil dan memanjang. Kemudian gorengkan seketika.
2. Seterusnya, panaskan minyak. Tumis bahan-bahan tumis sehingga naik bau. Tumis gunakan sedikit minyak sahaja ye.
3. Bila dah naik wangi, masukkan bahan-bahan kisar. Masak sampai cili padi betul-betul masak. Anggaran dalam 10 hingga 15 minit kacau bahan-bahan tersebut.
4. Seterusnya, masukkan daun salam, daun kunyit yang dirajik kasar serta air. Masak sekejap sampailah mendidih kuahnya.
5. Kemudian, masukkan asam keping dan kacang buncis. Masak sekejap dan masukkan udang.
6. Jangan tinggalkan tetapi balik-balikkan udang depan dan belakang. Nampak dah masak, terus masukkan santan. Kacau supaya santan sebati dengan kuahnya.
7. Akhir sekali, perasakan dengan sedikit garam. Biarkan mendidih dengan api yang perlahan
8. Sebelum tutup api, masukkan tempe yang digoreng awal tadi dan juga petai. Sedia dihidang.

Bila dah siap nampak menarik betul gulai udang ni. Bolehlah hidangkan untuk makan tengah hari atau makan malam. Nak makan dengan nasi boleh, hidangkan dengan nasi impit pun sesuai.


Guna 10 Biji Kentang Dapat 40 Biji Bergedil, Ikut Saja Resipi Ini

Bergedil merupakan pelengkap hidangan. Selalunya bergedil menjadi hidangan sampingan dalam soto. Memang bertambah sedap makan soto jika ada bergedil ni apatah lagi jika makan bersama sambal kicap.
Kalau ada nak cuba buat, ikut saja resipi di bawah. Siap ada sukatan untuk 40 biji bergedil, mudah nak agak-agak untuk berapa orang makan.
Resipi Bergedil
BAHAN-BAHAN:

10 biji kentang saiz besar (kupas dan potong setebal 1/2 inci)
20 biji bawang merah (dimayang)
1 sudu besar lada hitam (ditumbuk lumat)
3 tangkai daun sup (ambil daunnya sahaja dan hiris nipis)
Garam secukup rasa
500 gram daging (dikisar atau cencang halus)
Minyak masak untuk menggoreng
Telur ayam untuk mencelup adunan

CARA MEMBUAT:
1. Goreng kentang sehingga masak. Angkat dan toskan. Kemudian kentang ditumbuk sehingga lumat. Ketepikan.
2. Tumbuk bawang merah yang telah dimayang. Masukkan ke dalam bekas berisi kentang.
3. Masukkan lada hitam, daun sup dan garam.
4. Masukkan daging.
5. Gaul adunan ini sehingga sebati.
6. Ambil sejemput adunan. Bentukkan menjadi bulat dan sedikit leper. Ulang sehingga adunan habis.

7. Panaskan minyak masak dalam kuali. Dalam bekas lain, pukul telur ayam.

8. Celupkan adunan ke dalam telur dan goreng sehingga kekuningan. Angkat dan sedia dihidang.

KREDIT: Facebook Izwahani Zainal


Guna 5 Bahan Je Nak Buat ‘Ayam Teriyaki’, Lauk Paling Cepat Siap!

Pasti ramai ibu-ibu yang dah biasa bangun awal pagi untuk siapkan bekal anak ke sekolah ataupun bekal ke pejabat. Kalau dah ketandusan idea nak masak menu apa, boleh cuba masak ayam teriyaki ni pula.
Resipi perkongsian oleh Siti Hazneza ini merupakan makanan yang berasal daripada Jepun. Cara penyediaannya bukan sahaja cepat dan mudah, rasa dia juga sangat sedap!
Kalau ada yang nak cuba buat, ikut saja resipi di bawah ini. Selamat mencuba!
RESIPI AYAM TERIYAKI JEPUN
Bahan-bahan sos teriyaki:

Halia kisar 2 sudu makan
Madu 2 sudu makan (boleh guna gula perang jika mahu)
2 sudu makan kicap cair
4 sudu makan kicap lemak manis (jika guna kicap pekat hitam cukup 2 sudu)
Garam secukup rasa (jika perlu)

Cara-cara:

Ambil ayam setengah ekor, gunting jadi sepuluh ketul comel-comel supaya cepat masak dan masak sekata.
Satukan semua bahan-bahan sos teriyaki dan gaul sebati. Lumur pada ayam.

Panaskan minyak dalam periuk, masukkan ayam dengan perapan, tambah cendawan dan bawang Holand jika mahu. Tutup periuk dan biarkan sampai masak atas api sederhana.

Siap. Jika mahu kuah lebih pekat, boleh tambah bancuhan air dan tepung jagung.

Boleh buat bekal bekal untuk anak atau ke tempat kerja.

Kredit: Siti Hazneza Abdul Hamid
Baca juga: Cara Buat Ayam Goreng Kunyit Sedap, Sama Macam Dekat Kedai Thai


Guna 5 Bahan Je Nak Buat Biskut Arab Ni, ‘Legend’ Tapi Ada Peminatnya

Biskut Arab ni memang sedap sangat. Biskut legend tetapi tetap ada peminatnya. Kalau ada yang suka, boleh lah cuba resipi yang tersangat mudah ini. Resipi ini merupakan hasil perkongsian oleh Cik Anis Awani di laman sosial Facebook. Hanya guna 5 bahan mudah. 1 adunan ini boleh dapat lebih kurang dalam 106 biji.
Baca juga: Biskut Cornflakes Susu, Rangup Di Luar & Cair Di Mulut. Resipi Mudah Tanpa Guna Oven & Mixer!
RESIPI BISKUT ARAB TERPALING MUDAH
Bahan-bahan:

550 gm tepung gandum
190 gm minyak sapi tulen
65 gm butter/ marjerin
40 gm gula icing
Sedikit gula kastor

Cara-cara:

Sebatikan minyak sapi dengan butter.
Kemudian masukkan gula icing. Kacau rata.
Masukkan pula tepung gandum yang sudah diayak sedikit demi sedikit. Sebatikan adunan, uli sehingga adunan tak melekit pada tangan. Adunan biskut arab ini jangan terlalu keras atau lembik. Kalau adunan lembut, boleh tambahkan lagi tepung.
Bila dah siap uli, cubit sedikit adunan dan bulat-bulatkan menggunakan tangan.
Bakar pada suhu 150℃ selama 30minit. (bergantung pada oven anda)
Bila dah masak, sejukkan terlebih dahulu sebelum digaul dengan gula kastor atau gula pasir halus.
Boleh letak dalam papercup jika suka, susun dalam bekas tertutup.

Siap, selamat mencuba ya.

Kredit: Anis Awanis


Guna ‘Oat’ Ganti Beras. Ini Cara Buat Bubur Yang Sihat, Mudah & Sedap

Jom cuba buat bubur sihat atau Oat Gurih (Savoury) yang mudah dan lagi sihat ini. Bubur ini menggunakan oat bagi menggantikan beras.
Biasanya orang makan oat dengan buah atau madu kan? Kali ini jom tukar selera pula. Rasanya juga sangat sedap! Sesuai juga untuk anda yang mahu menurunkan berat badan.
Jom lihat resipi hasil perkongsian oleh Kamarul Ariffin di bawah. Selamat mencuba!
Resipi Bubur Yang Sihat & Mudah

Bahan-bahan: (2 orang makan)

10-15 sudu “oat cepat masak”
2 butir telur
1 tangkai daun bawang
2 ulas bawang putih
½ inci halia
4 biji cendawan
2 sudu besar kicap cair
2 sudu besar minyak bijan
1 sudu besar emping cili
½ kiub pati ayam

Cara-cara:
1. Tumis bawang putih dan halia yang telah dicincang.

2. Masukkan cendawan shitake yang sudah dicuci dan dihiris nipis. Tumis sehingga ia layu sedikit. Kalau kering sangat, letak sesudu air. Shiitake segar ni, bau dia tak kuat macam shiitake kering. Yang kering tu, orang kata bau petai.

3. Letak sedikit kicap cair, atau kicap perasa(seasoning). Kicap ni masin, jadi berpada-pada bila gunakannya. Nak gantikan denga kicap lemak masin pun boleh sahaja.

4. Kalau cendawan dah macam ni, boleh angkat dan ketepikan.

5. Panaskan air sehingga menggelegak, kecilkan sikit api, dan masukkan oat kita. Kemudian reneh sampai dia kembang. Saya guna secawan air, tapi kalau kaluan suka bubur yang lebih cair, maka lebihkan air.

6. Ini oat yang saya gunakan. Nak gunakan jenama lain pun boleh, tapi pilih oat yang “quick cook” sebab ia lebih cepat dimasak berbanding oat biasa. Yang ini, 2 minit dah kembang.

7. Masukkan kiub perasa ayam atau ikan bilis. Nak lebih sihat, gunakan air rebusan ayam. Kalau tak mahu letak apa-apa perasa tambahan, boleh langkau. Cuma kena tambah garam sedikit.

8. Bila oat dah jadi bubur, letak dalam mangkuk dan sedia untuk dihiris bersama lauk sampingan.

9. Bila dah letak dalam mangkuk, dah letak telur, dah letak cendawan, dah tabur cili emping dan daun bawang, maka kita boleh renjiskan sedikit minyak bijan dan kicap cair untuk menaikkan selera!

10. Cara buat telur ‘poach’. Keluarkan isinya dari cengkerang dan masak di dalam air yang mereneh. Poach selama 2-3 minit dan tos.

11. Sedap! Masin, pedas, dan berlemak (kuning telur). Sesuai dimakan sewaktu sarapan atau waktu tak sihat. Lauk iringan tu boleh tukar ikut selera dan kreativiti kalian. Selamat mencuba!

Kredit: Kamarul Ariffin Nor Sadan
Baca juga: Cara Mudah Buang Biji Cili Kering, Tak Perlu Potong Satu-Satu. Tangan Pun Tak Pijar


Guna Robot Untuk Masak Nasi Goreng, Gerai Tepi Jalan Ini Tarik Perhatian Warganet

Baru-baru ini viral di media sosial Indonesia tentang seorang penjual nasi goreng yang menggunakan alat seakan robot untuk memasak menu di gerainya.
Sebenarnya peniaga yang dikenali sebagai Dastardi ini merupakan golongan kelainan upaya.
Namun, kekurangan itu tidak menghalangnya untuk menyediakan nasi goreng yang lazat dan digemari pelanggannya.
Kekurangan bukan halangan
Bagi mengatasi kekurangan itu, Dastardi menghasilkan sejenis mesin yang berfungsi sebagai ‘tangan’ untuk membantunya menggoreng nasi.
Menurut Tribunnews, penjual itu mula mendapat perhatian netizen setelah videonya memasak menggunakan alatan tersebut dikongsikan oleh pengguna TikTok yang dikenali sebagai revan.z22.
Dartadi merupakan pemilik sebuah gerai di Malang, Jawa Timur, Indonesia. Alat yang digunakan olehnya pula difahamkan telah diperbuat daripada sejenis logam yang tidak berkarat.

Alat tersebut akan membantunya mengacau rempah ketika memasak nasi goreng kerana tangan kiri penjual itu sukar digerakkan akibat kemalangan beberapa tahun lalu.
Apa yang lebih mengagumkan, alat itu telah dibuat sendiri oleh Dartadi. Pemilik video pula berkongsi dengan Tribunnews bahawa dia sering membeli nasi goreng di gerai itu.

Menurut pelanggan di situ juga, rasa nasi goreng itu tak ada bezanya dengan yang dimasak dengan tangan sebab memang sedap.
Rata-rata netizen juga memuji usaha peniaga makanan itu yang tidak menjadikannya kekurangannya sebagai halangan untuk bekerja seperti orang lain.
Lihat video penuh:

 @revan.z22
Udah pernah nyoba belom?🤣#kulinermalang #kuliner #nasigorengrobot #fyp
 ♬ DJ What You Come X Teki Gan Pargoy Santuy – Kelud Music

Kredit: TikTok @revan.z22


Guna ‘Sudu Mainan’ Anak Untuk Cedok Lauk Masa Picnic, Jelingan Mautnya Buat Netizen Terhibur

Hujung minggu bakal tiba, nak buat aktiviti apa ya bersama keluarga? Takkan nak duduk rumah tengok televisyen sahaja kan, mestilah kena ada aktiviti barulah tak bosan.
Mungkin ada yang nak pergi berkelah, mandi sungai, bercuci mata di shopping mall dan sebagainya aktiviti lain.
Kalau ada yang sudah rancang nak pergi berkelah di sungai hujung minggu ini, jangan lupa bawa pinggan, cawan plastik dan sudu.
Jangan hanya bawa makanan saja, kalau terlupa benda penting ini macam mana nak makan agaknya.
Lupa bawa sudu waktu picnic
Seperti yang berlaku kepada sebuah keluarga ini apabila mereka lupa membawa sudu untuk mencedok lauk.
Menerusi video yang dikongsi oleh @fanieshaa di TikTok, kelihatan bebrapa orang lelaki sedang mencedok lauk ke dalam pinggan berisi nasi.
Namun, sudu yang digunakan kelihatan agak lain dari lain. Rupanya mereka lupa untuk membawa sudu cedok lauk.
Oleh sebab itu, mereka terpaksa menggunakan ‘sudu mainan’ milik budak kecil yang dipercayai milik anak kepada salah seorang ahli keluarga tersebut.

Pada akhir video tersebut, kelihatan dua orang budak kecil yang hanya memandang sudu mainan milik mereka digunakan untuk mencedok lauk.
Empunya video juga turut berseloroh mengatakan budak kecil itu memberi jelingan maut kepada mereka yang memegang sudu tersebut.

Video penuh:

 @fanieshaa
pakat lupa bawa camca 😆😆 budak tu qeling jaa pakai dia punya menan cedok lauk 😆😂😂😂 hentam saja laa labuu 😂😂 #fyp #tiktokmalay
 ♬ original sound – masterg530 – Tik Toker

Menjenguk ke ruangan komen, rata-rata netizen turut rasa terhibur dengan kejadian itu dan turut berpendapat ada guna juga mainan yang dibelikan itu.

“Mesti budak kecil tu rasa bangga mainan dia sangat berguna..”

“Muka redho je..”

Kredit: TikTok @fanieshaa


Wanita Ini Kongsi ‘Hacks’ Simpan Santan Segar Untuk Makanan Bayi, Kreatif Sangat!

Berbanding santan kotak, santan segar selalu menjadi pilihan kita untuk memasak. Bagi menyediakan makanan bayi, adalah lebih baik untuk turut menggunakan santan segar.
Ini kerana ia tidak melibatkan sebarang proses pembuatan dan penambahan bahan pengawet yang tidak sesuai untuk bayi. Namun menyimpan santan segar perlu disimpan dengan cara betul. Bimbang tidak tahan lama.
Artikel berkaitan: Jangan Buang ‘Santan Masam’, Boleh Buat Minyak Kelapa Homemade. Ikut Cara Ini
Perkongsian pengguna Tik Tok, @nraffhinsyrh yang menyimpan dalam icu cube ini anda kena cuba. Simple tapi lebih senang untuk memasak.
Untuk bayi, sebolehnya gunakan santan segar dalam masakan. Santan kotak kebiasaannya mengandungi bahan pengawet. Simpan cara macam ni memang memudahkan para ibu untuk memasak.
Video Penuh:

download

Semoga bermanfaat!


“Hacks” Untuk Bagi Dapur Selalu Nampak Bersih

 PENULIS
myResipi

 KATEGORI
Artikel

 POSTED ON
2019-09-26 05:30:40

Bagi para ibu-ibu, hasrat untuk memiliki dapur yang selalu nampak bersih dan kemas merupakan satu kebanggaan untuk diri mereka. Walaupun begitu, tiap-tiap hari mesti ada bahan dapur yang berselerak di atas meja. Ye lah, masak tu hari-hari, bukannya kadang-kadang. Jadi bukan kejutan lah kalau bersih dan kemas tu sementara je. So macam mana nak pastikan dapur ni selalu nampak bersih? Ini dia, life hacks!
1. Kumpulkan Peralatan Yang Sekumpulan
Photo Credit: cutleryandmore.com
Kalau korang ada peralatan yang memang dalam set macam sudu, garpu atau senduk, sebaiknya letak peralatan itu dalam setempat. Jadinya, satu tempat tu memang untuk alat-alat macam tu je. Cara menyusun tu pun kena pastikan nampak kemas lah. Kalau campak je semua letak setempat pun tak nampak kemas. So take note!
2. Gunakan Bakul
Photo Credit: amazon.com
Bakul ni sesuai untuk letak barang-barang kecil atau halus. Kalau lah tak de tempat lain. So atleast tak de nampak berselerak kalau dalam bakul. Perbanyakkan ada bakul-bakul rotan atau apa-apa bakul lah. Tak kisah asalkan boleh simpan banyak-banyak barang kecil. Ia mampu mengubah rupa dapur.
3. Lebihkan Penggunaan Ruangan Bawah Sink
Photo Credit: housebeautiful.com
Selain ada paip sink tu, banyak ruang kat bawah tu yang boleh digunakan untuk menyimpan barang-barang kering macam sponge atau periuk. Tempat tu memang sesuai sebab bila dah tutup pintu ruangan tu, dah tak nampak apa-apa. So lebihkan menggunakan ruang tu.
4. Pilihan Tong Sampah
Photo Credit: bhg.com
Memang lah hanya tong sampah, tapi rupanya pun main peranan nak bagi nampak dapur bersih dan kemas. Pastikan rupa tong sampah tu nampak elok dan letakkannya di area yang tak pelik atau ganggu area pemandangan.
5. Jangan Tangguh Bersihkan Peralatan
Photo Credit: rd.com
Konsistensi adalah sesuatu yang sangat penting dalam hidup. Begitu juga dalam dapur. Lepas dah guna mana-mana peralatan, konsistensi untuk membersihkannya adalah penting. Bukannya nanti, tapi betul-betul lepas gunakannya. Kalau cakap nanti, memang sah lepas tu akan lupa. Bila lupa je, waktu tu lah akan bertambah peralatan kotor.
Nak dapur bersih dan kemas, perlukan disiplin. Jadinya, nak rupa dapur bersih untuk dipandang, kena lah rajin kemas hari-hari. Ia satu usaha berterusan daripada korang.


Halwa Maskat, Manisan Orang Dulu Dulu Yang Kian Dilupakan

Jom buat Halwa Maskat, manisan orang dulu-dulu yang semakin dilupakan ini. Zaman 80an dan 90an, memang popular manisan ini dulu kerana teksturnya yang sama seperti dodol.
Ia merupakan sejenis hidangan manis tradisi yang dihidangkan hanya pada hari perayaan dan antara hidangan istimewa Pulau Pinang.
Halwa maskat merupakan sejenis kuih berbentuk seperti manisan berbentuk segi empat seperti jeli yang dihasilkan dari minyak sapi, tepung, dan gula.
Baca juga: Kuih Pulut Wajik @ Wajid Ikut Sukatan Cawan, Hanya Guna 4 Bahan Ini Je
Mungkin kerana cara penyediaannya yang rumit dan memakan masa dari persediaan sehingga proses mengacau adunan secara berterusan membuatkan manisan ini semakin dilupai.
Ini kerana, manisan ini perlu diperam selama tiga hari tiga malam sebelum dikacau pada api yang perlahan selama lima jam tanpa henti. Sekiranya tidak, campuran tersebut mungkin berkerak dan hangit.
Bagi yang merindui kenangan raya dulu-dulu, MyResipi ingin kongsikan resipi ini agar ia tidak akan hilang ditelan zaman. Kalau berminat nak buat, boleh saja ikuti resipinya di sini.

RESIPI HALWA MASKAT

Bahan-bahan:

1 kg tepung gandum
1 kg gula pasir
1 kg gula batu
5 sudu tepung sagu
1 tin sedang minyak sapi (500gm)
Sedikit buah pelaga
Badam dan Gajus
Sedikit air mawar

Cara-cara penyediaan:
1. Tepung gandum diuli menjadi sebuku doh, kemudian ambil doh tadi dan letak dalam satu besen atau bekas untuk mulakan proses membasuh tepung. Basuhkan doh tadi dengan cara tuangkan sedikit demi sedikit air anggaran 1/2 mug air, basuh doh ratakan dengan tangan pada doh dan airnya di simpan dalam bekas2 yang disediakan. Ulangi proses hingga tinggal getah sahaja pada doh tepung tadi. Ini bermakna air yang kita ketepikan dalam bekas dalam 3-4 bekas. Proses untuk basuh tepung makan masa anggaran 3 hingga 4 jam.
2. Air yang diketepikan dalam bekas tadi dibiarkan sehingga mendap tepungnya, buangkan air perlahan-lahan bila masuk hari pertama dan nampak jernih airnya iaitu keesokkan harinya dan tinggalkan kanji tepung sahaja. Tak boleh guna tapisan perlahan-lahan buangkan airnya. Lakukan proses yang sama sekurang-kurangnya 2 atau 3 hari jangan lebih nanti masam pula kanji tepung yang dimendapkan. Setiap kali air dibuang gantikan dengan air bersih yang baru, kacau sedikit dengan senduk kayu serta biarkan mendap untuk hari yang berikutnya.
3. Bagi proses untuk mengacau kueh ini pula, sediakan kuali atau genseng tembaga kalau ada lagi bagus yang agak besar untuk mengacaunya.

4. Mula-mula, ambil gula pasir anggaran 2 cawan di goreng untuk jadikan berwarna perang keemasan jangan sampai hangus, masukkan air anggaran 4-5 cawan dan masukkan pula baki gula pasir yang sekilo tadi bersama gula batu. Masakkan sehingga gula mencair dan air gula mendidih baru di masukkan kanji mendapan tepung yang dicampurkan dengan sekali ganda air. Masak adunan ini hingga sebati dan memekat seperti mengacau dodol perlu di kacau selalu.
5. Sambil adunan di kacau masukkan bancuhan tepung sagu bersama sedikit air dan kacau lagi sambil dimasukkan ghee atau minyak sapi sedikit demi sedikit. Kacau sekurang-kurangnya 4 jam. Masukkan juga sedikit air mawar dan sedikit buah pelaga yang dibuangkan kulitnya serta ditumbuk sedikit isinya.
6. Bila halwa maskat dah masak elok akhir sekali masukkan badam dan gajus yang telah digoreng. Masukkan kuih halwa maskat ini ke dalam loyang atau bekas yang bersesuaian semasa ia masih panas untuk senang ditetal atau di ratakan. Hidangkan bila dah sejuk dengan potongkan kecil. Hias ia dengan badam, ceri, kismis atau yang bersesuaian.

Siap untuk dihidang! Manisan ini kurang sesuai untuk dijadikan sebagi makanan petang kerana cara penghasilannya yang rumit. Ia juga tidak dihasilkan secara harian dan hanya bagi acara istimewa seperti hari perayaan sahaja.
Oleh itu ia kurang popular dikalangan golongan muda. Sungguhpun begitu ia tahan lama, dan rasanya juga sedap.
Selamat mencuba!
Sumber: [1],[2]
Baca juga: Pulut Dakap Pisang Macam Orang Lama, Kuih Warisan Melayu Pantai Timur


Hanya 3 Langkah Mudah, Ini Resepi Original Sos Chicken Mango Dari Thailand!

Kalau korang pernah makan chicken mango, fuh rasa dia memang tak lengkap lah kalau tak ada sos khasnya. Rasa masam, manis dan pedas gabungan chicken mango dan sos cili ala Thai ini memang padu, nak buatnya pun sangat mudah.
Jom cuba masak sos chicken mango ini resepi sebiji seperti di Thailand

Bahan-bahan

3 senduk cili sos Thai Siam
3 senduk gula
1 senduk air
3 biji limau nipis besar (ambil jusnya)
7 titik kicap manis nak bagi warnanya gelap sedikit
2 ulas bawang putih*
6 biji cili api*

CARA PENYEDIAAN

Kisar bahan yang bertanda *.
Campurkan kesemua bahan di atas, dan masak sehingga gulanya larut.
Siap dan boleh dimakan bersama chicken mango.

Sumber: Fariza Mohd Ghazali


Hanya Guna 3 Bahan Je! Ini Resepi Popiah Nestum Bersalut Coklat

Kalau nak buat kuih raya di rumah tetapi tiada oven, boleh la cuba buat popiah nestum bersalut coklat. Korang hanya memerlukan guna 3 bahan sahaja dah dapat kuih raya yang sedap. Jom cuba resepi yang dikongsikan oleh Nur Rabiatul Fatein di Facebok.
PENULISmyResipi
MASAKANNusantara
TAHAP KESUKARANMedium
FAKTA MASAKAN

40 min
PENYEDIAAN

4 orang
HIDANGAN

POPIAH NESTUM BERSALUT COKLATKalau nak buat kuih raya di rumah tetapi tiada oven, boleh la cuba buat popiah nestum bersalut coklat. Korang hanya memerlukan guna 3 bahan sahaja dah dapat kuih raya yang sedap. Jom cuba resepi yang dikongsikan oleh Nur Rabiatul Fatein di Facebok.
BAHAN-BAHAN
Kulit popiah

Nestum

Coklat Beryls

Kredit: Nur RabiatulCARA PENYEDIAAN
Gulung kulit popiah menggunakan straw dan untuk lekat dihujung ambil sedikit tepung gandum yang sudah dicampur bersama air.

Selepas siap gunting, gorengkan kulit popiah menggunakan api sederhana.

Gunakan kaedah double boil untuk mencairkan coklat. Letak separuh air di dalam periuk, dan letak mangkuk di atasnya.

Apabila sudah digoreng toskan dahulu, tunggu ia sejuk sekejap dan masukkan dalam cairan coklat. Gaulkan bersama Nestum. Masukkan di dalam peti ais untuk sebatikan coklat dan Nestum tersebut.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Hanya Guna 4 Bahan, Ini Resepi Roti Hamlet Kegemaran Anak-Anak

Mungkin ramai tak familiar dengan nama Roti Hamlet ni. Roti Hamlet ini adalah salah satu menu sarapan pagi yang terkenal di Kelantan. Kalau anda berada di Kelantan, Roti Hamlet ini mudah dijumpai lagi-lagi di bazaar Ramadhan. Boleh dijadikan hidangan untuk menaikkan selera makan anak-anak, mesti mereka suka. Ini resepi yang dikongsikan oleh Noor Azira di Facebook. Selamat mencuba!
PENULISnajahnurul
MASAKANNusantara
Nusantara
TAHAP KESUKARANMudah
FAKTA MASAKAN

15 min
PENYEDIAAN

2 orang
HIDANGAN

ROTI HAMLETMungkin ramai tak familiar dengan nama Roti Hamlet ni. Roti Hamlet ini adalah salah satu menu sarapan pagi yang terkenal di Kelantan. Kalau anda berada di Kelantan, Roti Hamlet ini mudah dijumpai lagi-lagi di bazaar Ramadhan. Boleh dijadikan hidangan untuk menaikkan selera makan anak-anak, mesti mereka suka. Ini resepi yang dikongsikan oleh Noor Azira di Facebook. Selamat mencuba!
BAHAN-BAHANBAHAN A
Telur

Roti
BAHAN B
Kaya

Majerin
CARA PENYEDIAAN
Masak telur dalam kuali leper.

Letak roti yang dibelah tengah di atas telur.

Angkat roti. Selepas itu, sapu kaya dan marjerin.

Lipat roti dan siap. Sedap di makan panas-panas.
TIPS1 Biji telur untuk 1 roti.
Guna kuali leper supaya terbentuk lawa.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Hanya Guna Asam Keping, Elak Sotong Jadi Kecut & Hanyir Bila Dimasak

Sotong merupakan antara makanan laut yang sentiasa menjadi kegemaran ramai. Lagi-lagi bila ke pasar, geram tengok sotong yang segar dan besar. Tapi paling bila dimasak, sotong jadi kecut dan mengecil.
Rupanya ada petua mudah untuk elak sotong kecut dan tak berbau hanyir bila dimasak. Saiz sotong pun kekal tak berubah selepas dimasak.
Petua ini dikongsikan oleh Zin Rose di laman sosial Facebook. Selepas ini boleh ikut cara ini sebelum mula masak. Semoga bermanfaat!
Petua Elak Sotong Jadi Kecut & Hanyir Bila Dimasak
Mula-mula siang sotong, buang semua tulang sotong. Selepas cuci masukkan kepala sotong ke dalam badan sotong tu supaya senang nanti badan tak ke lain, kepala ke lain.
Rebus sotong selama 5 hingga 8 minit bersama 4 atau 5 keping asam keping, hasilnya bila masak sotong tak hanyir dan saiznya maintain tak mengecut. Tak la bila beli sotong besar, bila masak jadi kecil.
Cara-caranya:
1. Masukkan kepala sotong ke dalam badan sotong. Letakkan 4 atau 5 asam keping.

2. Rebuskan selama 5 hingga 8 minit. Tutup api.

3. Kemudian toskan dan boleh dimasak. Hasilnya sotong tak hanyir, saiz maintain tak mengecut bila dimasak. Dan paling penting, sotong melekat elok pada badan sotong.

Kredit: Zin Rose
Baca juga: Rupanya Ini Rahsia Sotong Goreng Tepung Jadi Lebih Rangup & Tak Hancur


Hanya Guna Kulit Paratha Segera, Mudahnya Nak Buat Portuguese Egg Tart!

Ramai penggemar Portuguese Egg Tart ni kan? Makan 1 biji memang tak puas. Tapi harganya boleh tahan juga kalau beli di kedai, lagi-lagi kalau nak beli setiap hari.
Rupanya tak susah mana pun kalau nak buat sendiri di rumah. Bahan yang digunakan juga sangat mudah untuk didapati. Yang penting jimat duit dan boleh makan puas-puas.
Apa yang lagi menarik, hanya perlu menggunakan kulit paratha segera untuk membuat kulit Portuguese Egg Tart ni. Tak perlu susah-susah nak uli tepung. Jom lihat resipi di bawah!
Resipi Portuguese Egg Tart Guna Kulit Paratha
Bahan-bahan:

Kulit pratha Brand KAWAN (8 keping dapat buat 12 biji)
Whipping cream 75 g
2 biji telur
Gula pasir 50 g
Air panas 110 ml

Cara-cara:
1. Masukkan air panas dan gula halus dalam bekas. Kacau dan sejukkan.
2. Masukkan telur dan whipping cream, kacau rata dan ketepikan seketika. Masukkan ke dalam peti sejuk sehingga sejuk selama setengah jam.
3. Keluarkan Pastry dari peti sejuk dan biarkan sejuk selama 5 minit. Ratakan menjadi empat segi Pastry seperti gambar satu dan gulung seperti gambar 1.
4. Setelah gulungan pertama digulung, gulung sekali lagi Pastry menjadi seperti dalam gambar 2.
5. Potong pastri yang digulung menjadi tiga bahagian seperti dalam gambar 3.
6. Masukan dalam bekas acuan pastri puff, tekan mengikut acuan seperti dalam gambar 4.
7. Cucuk beberapa lubang dengan garpu pada bagian bawah pastri tadi seperti dalam gambar 5. (untuk mengelakkan kuning telur mengelembung semasa dibakar)
8. Akhir sekali tutup permukaan pastri seperti gambar 6.

8. Panaskan Air fryer pada suhu 160c selama 5 minit. Kemudian masukkan Tart Portuguese dan bakar selama 15 minit. Selepas 15 minit, sesuaikan suhu hingga 180c-bakar selama 5 minit tambahan, dan biarkan Tart Portuguese berwarna kegaringan. (Perbezaan suhu setiap oven berbeza, anda boleh menyesuaikannya sendiri)
Sedap dimakan panas-panas. Selamat mencuba.

Kredit: Zaihanififie Abu Bakar


Hanya Guna Puff Pastri, Ini Resepi Tat Telur Portugis Ala Bakers Cottage!

Bagi penggemar tat telur Portugis, korang mesti pernah rasa betapa sedapnya tat telur Portugis yang dijual di Bakers Cottage. Kebiasaannya tat telur Portugis ini kurang muak dan kurang berbau telur berbanding tat telur yang biasa.
Biasanya harga tat telur Portugis yang dijual di kedai agak sedikit mahal, tetapi korang tidak perlu risau lagi kerana boleh buat dirumah sahaja dan yang paling mudah ialah korang boleh buat tat tersebut dengan menggunakan puff pastry sahaja. Jom cuba resepi tat telur Portugis yang mudah ini.
Bahan-bahan

20 gram telur penuh (telur sebiji maksudnya)
2 biji telur kuning
75 ml susu full cream
45 gram gula kastor
Sedikit esen vanila
150ml whipping cream

CARA PENYEDIAAN

Campurkan semua bahan di dalam 1 bekas, selepas itu kacau dengan senduk sampai sebati.
Tekapkan puff pastry dengan menggunakan cawan, selepas itu masukkan kedalam acuannya dan tekan-tekan sedikit.

3.Masukkan filling tadi agak-agak dan jangan sampai terlalu penuh.

4. Bakar di dalam oven suhu 170c selama 25 minit. Kalau pakai air fryer suhu 180c selama 20 minit.

5. Sudah siap dan boleh dimakan panas-panas atau sejukkan di dalam chiller.
Sumber: Izz Aishah


Hanya Menggunakan Beberapa Bahan Sahaja, Ini Resepi Ayam Reneh Kicap!

Bulan puasa selalunya kita nak makanan yang senang dan mudah di masak sahaja untuk berbuka, janji perut kenyang. Kalau korang nak makan makanan yang sedap tapi menggunakan beberapa bahan sahaja, boleh cuba resepi ayam reneh kicap ini ala masakan kaum Cina. Jom cuba resepi yang dikongsikan oleh Kamarul Ariffin Nor Sadan di Facebook.
PENULISmyResipi
MASAKANNusantara
TAHAP KESUKARANMedium
FAKTA MASAKAN

30 min
PENYEDIAAN

4 orang
HIDANGAN

AYAM RENEH KICAPBulan puasa selalunya kita nak makanan yang senang dan mudah di masak sahaja untuk berbuka, janji perut kenyang. Kalau korang nak makan makanan yang sedap tapi menggunakan beberapa bahan sahaja, boleh cuba resepi ayam reneh kicap ini ala masakan kaum Cina. Jom cuba resepi yang dikongsikan oleh Kamarul Ariffin Nor Sadan di Facebook.
BAHAN-BAHAN
½ ekor ayam

6 ulas bawang putih

2-3 tangkai daun bawang

3 inci halia

10 tangkai cendawan shitake

2-3 sudu besar sos tiram

3 sudu besar kicap manis

1 kuntum bunga lawang

1 sudu minyak bijan

Garam secukup rasa

Kredit : Kamarul Ariffin Nor SadanCARA PENYEDIAAN
Goreng ayam sehingga lemaknya cair, dan luaran dia perang.

Kemudian, masukkan bawang putih cincang, halia hiris, dan daun bawang.

Letak sos tiram. Masukkan semangkuk air dan kemudian masukkan kicap manis.

Masukkan cendawan shitake, tutup periuk dan reneh selama 20-30 minit.  Periksa sekali sekala jika air kering, tambahkan air lagi.

Selepas itu, masukkan bunga lawang, cili kering, dan lada hitam.

Pekatkan dengan bancuhan air tepung jagung, titiskan minyak bijan. Tutup api dan sedia dihidang.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Hanya Menggunakan Sukatan Cawan, Ini Resepi Biskut Bunga Seroja Yang Unik & Lazat!

Kalau korang tengok bentuk biskut ini pun dah tahu ianya sangat unik. Kalau korang minat peanut butter biskut seroja ini bakal menjadi biskut favourite korang, biskut ini sangat lembut dan berlemak. Jom cuba resepi yang dikongsikan oleh Ibu Resepi di Facebook.
PENULISmyResipi
MASAKANNusantara
TAHAP KESUKARANMedium
FAKTA MASAKAN

40 min
PENYEDIAAN

4 orang
HIDANGAN

BISKUT SEROJAKalau korang tengok bentuk biskut ini pun dah tahu ianya sangat unik. Kalau korang minat peanut butter biskut seroja ini bakal menjadi biskut favourite korang, biskut ini sangat lembut dan berlemak. Jom cuba resepi yang dikongsikan oleh Ibu Resepi di Facebook.
BAHAN-BAHAN
2 cawan mentega

1/2 cawan gula halus

3 cawan tepung gandum

1 sdk esen vanila

1/2 cawan kastard

2 biji kuning telur

Sedikit pewarna kuning

Sedikit pewarna hijau (untuk tapuk bunga)

sedikit peanut butter (untuk isi/inti bunga)

Kredit: Ibu ResepiCARA PENYEDIAAN
Pukul mentega dengan gula sampai kembang, kuning telur, masukkan esen vanila, tepung kastard, tepung gandum dan gaulkannya menjadi doh.

Asingkan sedikit adunan untuk membuat tapuk. (warnakan hijau)

Adunan tadi tambahkan warna kuning, terap acuan bunga 5/6 kelopak, bentukkan bunga seperti dalam gambar.

Buat tapuk bunga warna hijau, bakar 12-18 minit. Setelah selesai, letakkan inti peanut butter ikut suka anda dan hias tabur manik halus. Siap dan boleh dimakan.
TIPSTiada
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Hanya Perlukan Minyak Masak Sahaja, Ini Tips Simpan Daun Kari Agar Terus Segar!

 PENULIS
myResipi

 KATEGORI
Artikel

 POSTED ON
2020-09-17 05:01:59

Daun kari ini merupakan antara bahan asas untuk masakan di dapur. Bagi para ibu, tak lengkaplah dapur tu kalau tiada daun kari. Inilah sebabnya ramai yang menanam pokok daun kari di halaman rumah mereka, tinggal petik sahaja bila perlu. Bagi yang tiada pokok daun kari di rumah, ini ada cara mudah untuk korang simpan daun kari lebih lama di rumah. Jom cuba tips yang dikongsikan oleh Mosba Imus ini, hanya perlukan minyak masak dan balang sahaja!

Asingkan pelepeh terpilih dari semut dan ulat.

Kredit: Mosba Imus

Masukkan ke dalam balang dengan susunan pucuk dibawah dan tangkai di atas seperti dalam gambar.

Kredit: Mosba Imus

Tuangkan minyak ke dalam balang supaya dapat menjaga kesegaran daun kari tersebut.

Kredit: Mosba Imus

Siap! Tutupkan balang dengan rapat. Tarik sahaja tangkainya keluar apabila ingin menggunakannya.

Kredit: Mosba Imu

Mudah saja kan caranya? Lepas ni korang boleh lah buat untuk masak ayam buttermilk dan kari ikan! Semoga bermanfaat untuk semua!

Kredit: Mosba Imus


Harga Barang Keperluan Dijangka Naik Hingga 60% Mulai Bulan Depan

Utusan Malaysia melaporkan bahawa harga semua barang keperluan dijangka melonjak sekitar 50 hingga 60 peratus mulai bulan depan susulan pelaksanaan gaji minimum RM1,500.
Malah beberapa harga barangan keperluan asas seperti ayam, daging dan hampir semua sayur-sayuran telah menyaksikan peningkatan sebelum Hari Raya Aidilfitri minggu lalu.
Lonjakan harga barang semakin dirasai apabila rangkaian Eco Shop yang popular dengan harga setiap barangnya hanya RM2.10 turut mengumumkan kenaikan harga di semua rangkaiannya kepada RM2.40 mulai 1 Jun ini.

Dalam kenyataan terdahulu, Pengarah Urusan Mydin Mohamed Holdings Berhad, Datuk Ameer Ali Mydin telah menjangkakan bahawa barang-barang kering akan naik harga pada tahun ini.
“Kita telah diberitahu oleh ramai pengilang bahawa barang akan naik sebab tertentu (seperti) harga bahan mentah dan kos logistik telah naik,” jelas beliau.
Bagi pakaian seperti baju, Ameer Ali berkata, beliau menjangkakan ia akan naik 10 hingga 15 peratus kerana sebelum ini penjual menjual barang-barang sedia ada.

“Dengan kemasukan barang baharu, baru (harganya) akan naik. Baju sekolah dan kasut sekolah pun sudah naik harga,” tambahnya.
Menurutnya, kenaikan barang makanan kering dan pakaian ini tidak ada kena mengena dengan kerajaan dan tidak boleh berbuat apa-apa.
“Kita ini (terlibat dengan) perdagangan antarabangsa. Jangan kita salahkan kerajaan. Tidak ada kena mengena dengan kerajaan. Apa yang penting adalah kerajaan membantu,” ujarnya.
Orang Ramai Perlu Membuat Pilihan Dalam Membeli Barang

Untuk menangani perkara seperti ini, beliau turut memberikan beberapa panduan kepada orang ramai, antaranya seperti membuat pilihan dalam membeli barang.
“Kita ada pilihan. Daripada kita beli barang yang mahal sikit, kita cari barang yang murah. Contohnya, biasa kita beli baju jenama A yang mahal, sekarang kena beli jenama B yang tidak berjenama.
“Kita kena pandai, bijak cari barang yang kita mampu. Kerana anda tidak ada pilihan. Barang itu akan naik, gaji anda tidak naik. Kalau gaji anda naik pun, ia tiga hingga lima peratus tetapi barang naik 10 peratus,” kata beliau lagi.
Beliau berkata, orang ramai juga disaran untuk kurang membeli-belah, contohnya jika sebelum ini membeli dua helai baju, sekarang hanya perlu membeli sehelai baju.

“Saya rasa ini yang kita kena buat, malah kena kerja kuat supaya kita boleh dapat gaji lebih,” katanya.
Sumber: Utusan Malaysia


‘Selagi Bernafas, Harga 50 Sen Akan Terus Kekal’ – Harga Barang Naik, Tapi Peniaga Ini Tekad Kekalkan Harga Roti Canai

“Selagi saya bernafas harga 50 sen ini akan terus dikekalkan walaupun ada pelanggan yang cakap itu harga gila,” itu kata peniaga roti canai Mustafa Abd Latif.
Mustafa 58, berkata, walaupun berdepan situasi sukar dengan kenaikan harga barangan susulan kekurangan bekalan di pasaran namun dia nekad untuk terus kekalkan harga jualan roti canai di warungnya.
Dia yang berniaga sejak 11 tahun lalu berkata, harga yang ditawarkan di gerainya bagi roti canai kosong RM0.50 manakala roti telur serta roti planta masing-masing RM1 sekeping masih kekal sejak dulu.
Tak nafi untung sikit, tapi niat sedekah kepada arwah ibu bapa
“Tidak dinafikan keuntungan amat nipis apabila harga tepung gandum naik lebih sekali ganda tetapi hajat saya ini semua sedekah buat kedua arwah ibu bapa.
“Niat saya berniaga bukan mahu kaya asalkan senang kami sekeluarga belanja sudah memadai. Insyaallah apabila kita yakin akan ada rezeki,” katanya ketika ditemui di warungnya di Bukit Pulau, Bukit Katil.

Bapa kepada empat anak itu berkata, ramai dalam kalangan pelanggan tetapnya meminta untuk menaikkan harga jualan roti canai kerana bimbang dia tidak mampu menanggung kos.
“Bagi saya susah bagaimana kena harung kerana itu sudah nekad malah saya sendiri pernah lalui tempoh yang sukar suatu masa dulu sehingga hendak makan pun payah.
“Sebagai peniaga, saya tersentuh apabila ada pelanggan yang tidak mampu untuk menjamu keluarga mereka jadi dengan harga sebegini mereka yang tidak berkemampuan boleh sama-sama nikmati,” katanya.
Dia yang turut dikenali dengan panggilan Abang Roti Canai 50 sen berkata, sepanjang dia berniaga juga ini pertama kali berdepan cabaran yang mencabar untuk dapatkan bekalan tepung gandum di pasaran.

“Kalau dulu hanya perlu ke satu kedai sahaja tetapi kini untuk dapatkan bekalan tepung gandum kena merayau ke beberapa lokasi kalau tidak tiada tepung.
“Selain itu kos tepung gandum juga amat tinggi sekiranya dulu hanya bermodalkan kira-kira RM1.40 kini mencecah hampir RM3 sekilogram kerana untuk roti canai hanya dua jenama sahaja digunakannya untuk rasa dan doh yang lembut,” katanya.
Mengulas lanjut, dia berkata, pihak berkaitan perlu mengambil langkah untuk menyelesaikan isu ini kerana ia bukan sahaja memberi kesan kepada peniaga malah pengguna turut terkesan apabila berlaku kenaikan harga.
Sumber: Harian Metro


Harga Maksimum Minyak Masak Botol 5KG Dijual RM34.70 Bulan Ini – Annuar Musa

KUALA LUMPUR, 1 Ogos (Bernama) — Minyak masak sawit dalam botol lima kilogram (5kg) akan dijual pada harga RM34.70 bulan ini bermula dari 8 Ogos, kata Pengerusi Pasukan Khas Jihad Tangani Inflasi Tan Sri Annuar Musa.
Annuar berkata harga itu ditetapkan susulan pelaksanaan harga maksimum minyak berkenaan secara bulanan berdasarkan harga bagi satu tan metrik minyak sawit mentah (CPO) diumum oleh Lembaga Minyak Sawit Malaysia (MPOB), dengan harga RM4,063 bagi bulan Ogos.
“Berdasarkan penentuan harga ini mulai hari ini, penguatkuasaan harga di kedai-kedai hendaklah mula dilaksanakan tujuh hari kemudian, bermakna 8 Ogos minyak masak dalam botol 5kg yang sekarang dijual dari RM39 hingga RM42 hendaklah dijual pada harga maksimum RM34.70,” katanya pada sidang media di Bangunan Parlimen selepas mempengerusikan mesyuarat Pasukan Khas Jihad Tangani Inflasi di sini hari ini.
Bagaimanapun, Annuar berkata harga berkenaan hanya berkuat kuasa untuk Semenanjung Malaysia.
Sementara itu, Annuar yang juga Menteri Komunikasi dan Multimedia berkata dengan pengumuman itu Kementerian Perdagangan Dalam Negeri dan Hal Ehwal Pengguna (KPDNHEP) akan mengambil langkah-langkah berikutnya untuk mewartakan harga berkenaan.
Katanya kaedah sama akan dikekalkan pada bulan-bulan akan datang, dengan harga maksimum berkenaan akan berubah setiap bulan berdasarkan harga semasa CPO yang diumumkan oleh MPOB setiap awal bulan.
“Bagi peniaga yang gagal mematuhi penetapan harga maksimum ini, KPDNHEP boleh mengambil tindakan berdasarkan peraturan yang ada,” katanya sambil menyatakan jadual harga maksimum bagi minyak masak botol 1kg hingga 3kg akan dikeluarkan oleh KPDNHEP.
Minggu lalu kerajaan memutuskan untuk mewartakan harga maksimum minyak masak dalam botol, bagi memastikan produk itu mempunyai harga maksimum dari semasa ke semasa dan bagi membantu rakyat menangani kenaikan kos sara hidup.

Sumber: Bernama


“Nazak Nak Survive Lagi” – Netizen Bengang Harga Siling Ayam, Minyak Masak & Telur Bakal Dihapuskan

Selasa lepas, Menteri Perdagangan Dalam Negeri & Hal Ehwal Pengguna (KPDNHEP) mengumumkan bahawa harga siling bagi ayam, telur dan minyak masak dalam botol akan dimansuhkan bermula 1 Julai ini.
Menurut Dato Sri Alexander Nanta Linggi, keputusan ini dibuat bagi memastikan bekalan makanan di pasaran mencukupi serta dapat menstabilkan harga untuk jangka masa panjang.
Baca juga: Kos Pengangkutan Naik, Harga Ayam Segar Di Johor Melonjak Kepada RM12 Sekilogram
Pun begitu, subsidi minyak masak di dalam paket tidak akan terkesan dengan perlaksanaan ini dan akan kekal dijual pada harga RM2.50 sepeket.

Menteri Perdagangan Dalam Negeri & Hal Ehwal Penggunna (KPDNHEP), Dato Sri Alexander Nanta Linggi.
Jelasnya, sebelum ini kerajaan telah menetapkan harga siling untuk ayam dan telur sebelum ini bagi mengawal kenaikan harga namun ia telah menyebabkan harga tidak seimbang dalam pasaran.

“Kerajaan sangat bimbang dengan situasi semasa dan akan sentiasa komited untuk menangani isu harga dan bekalan.
Kementerian juga akan terus meningkatkan usaha bagi mengurangkan beban rakyat dan tak akan teragak-agak untuk melaksanakan undang-undang sedia ada di bawah bidang kuasa kementerian seperti Akta Kawalan Harga dan Anti Pencatutuan 2011 dan Akta Kawalan Bekalan 1961, bagi memastikan isu harga dan bekalan terkawal.”
Untuk pengetahuan korang, sekarang harga ayam telah ditetapkan pada RM8.90 per kg di Semenanjung Malaysia dan dijangka akan meningkat ke RM10 dan RM12 per kg apabila harga siling dihapuskan nanti.
“Perternak memberitahu saya yang harga ayam memang akan naik sedikit selepas subsidi dimansuhkan. Ia akan menjadi RM10 per kg tapi tak akan jadi setinggi RM12.50 per kg.”
Ekoran pengumuman ini, di media sosial ramai netizen yang kecewa dan mengeluh dengan peningkatan harga ini. Lebih-lebih lagi sekarang banyak benda yang dah naik harga

Min harapkan peniaga tak adalah letak harga yang terlampau mahal, kalau tak hari-hari makan maggi kerat 4 je lah…

Sumber: The Malaysian Reserve


Harga Telur Naik, Bekalan Disorok, Anak Ayam Dibakar?

Baru-baru ini kecoh dengan isu yang mendakwa harga telur semakin naik ekoran kawalan kartel.
Menurut laporan Kosmo, Persatuan Pengguna Islam Malaysia (PPIM) gesa kerajaan untuk ambil serius tentang isu bekalan makanan.
Ketua Aktivis PPIM, Datuk Nadzim Johan berkata, kemungkinan bekalan itu disorok dan disimpan selama ini ada, kerana mereka ini adalah ‘gergasi’ dalam industri dan boleh berbuat apa sahaja yang mereka inginkan.
Artikel berkaitan: Banyak Risiko Makan Telur Rosak, Kenali 7 Tanda Ini Yang Wajib ‘Alert’
“Bekalan itu memang sudah ada, tetapi kena sorok, simpan atau jual dekat orang lain. Ada satu kes, anak ayam terlampau banyak, jadi mereka bakar sebab takut harga jatuh. Tiada siapa ambil tindakan atas perbuatan zalim ini,” katanya.

Jelasnya, Malaysia sudah terlalu lama terpengaruh dengan kartel yang mengawal dan memainkan peranan berterusan membuatkan bekalan makanan seperti telur, ayam dan minyak paket tidak stabil.
“Bekalan makanan pun bukan boleh disimpan dalam masa yang lama, jadi pihak yang ‘menyimpan’ barang-barang tersebut, lepaskan dalam pasaran untuk buat duit,” katanya.
Sementara itu, Presiden Persatuan Pengguna Subang dan Shah Alam (CASSA), Datuk Dr. Jacob George berkata, masalah sorok bekalan itu mungkin ada tetapi tidak semua.
“Semua pihak harus memainkan peranan penting dan bukannya mencari kesalahan satu pihak sahaja.
“Kita menyeru kerajaan untuk menubuhkan satu pasukan petugas khas untuk menangani dan memantau isu ini,” katanya.
Tambahan lagi, gesaan itu juga turut disuarakan oleh Gabungan Persatuan-persatuan Pengguna Malaysia (FOMCA) agar Kementerian Perdagangan Dalam Negeri dan Hal Ehwal Pengguna (KPDNHEP) ambil tindakan tegas ke atas peniaga atau pembekal yang terbabit.
Kenaikan harga itu juga didakwa berpunca daripada pembekal yang mengenakan caj tambahan, iaitu dua sen untuk setiap biji telur sehingga memaksa harga jualan runcit turut dinaikkan untuk semua jenis gred.
Sumber: 1,2


Hari Jadi Dah Nak Dekat? Ini 12 Kedai yang Korang Boleh ‘Claim’ Makanan Percuma

Siapa je tak suka kalau masa hari jadi dapat hadiah atau pemberian istimewa dari pasangan, keluarga atau rakan-rakan kan?
Walaupun pemberian yang kecil, terasa dihargai atau diingati pun sudah membuatkan hati kita gembira.
Untuk pengetahuan korang, sebenar korang boleh reward diri korang dengan tebua ganjaran atau hadiah dari 12 kedai ini.
Baca juga: Kedai Kek Pak Tam Viral Di Brinchang, Pelbagai Jenis Kek Ada Dijual
Nak tahu senarai kedai yang korang boleh claim sempenan hari jadi? Jom kita tengok.
1. Baskin Robbins

Baskin Robbins selalunya akan belanja aiskrim percuma sempena hari jadi pembelinya.
Tapi sebelum itu, jangan lupa daftar sebagai ahli Club 31 menerusi aplikasi BR. Bukan setakat dapat aiskrim percuma je setiap kali hari jadi, Tapi banyak juga tawaran diskaun serta baucar percuma untuk ahli.
2. Llao llao

Dengan gunakan aplikasi myllaollaoclub, korang boleh dapatkan 1 Petitllao secara percuma.
Untuk redeem, e-baucar yang dimasukkan sah sehingga 10 hari dari tarikh hari jadi korang.
3. Starbucks

Siapa je tak suka minum air Starbucks kan? Ini antara claim hari jadi yang paling ramai suka redeem.
Starbucks kebiasaannya akan beri satu slice kek percuma kepada ahlinya.
4. FamilyMart

Untuk dapatkan Sofuto percuma daripada FamilyMart sempena birthday, boleh pergi ke cawangan terdekat.
Hanya tunjukkan Birthday Rewards yang akan ditambah secara automatik pada bulan hari lahir korang.
5. ZUS Coffee

Di ZUS Coffee pula, korang boleh tebus 1 kek percuma. Cara untuk dapatkannya juga menerusi aplikasi.
Hanya add to cart mana-mana minuman yang korang dan untuk dapatkan kek percuma. E-baucar tersebut hanya valid satu bulan sahaja selepas hari jadi.
6. Tealive

Untuk penggemar Tealive, memang rugi kalau anda tak muat turun aplikasi mereka. Bukan saja dapat ganjaran Beli 1 Percuma 1, malah korang juga bakal nikmati minuman percuma sempena Hari Jadi!
7. Gong Cha

Ada lagi satu bubble tea yang korang boleh tebus secara percuma. Hanya perlu jadi ahli Royalty di Gong Cha dan dapatkan Baucar minuman percuma bernilai sehingga RM8.50.
8. KFC

Bosan asyik redeem pencuci mulut je kan, tapi kalau di KFC, korang boleh redeem 2 ketul Combo percuma.
Untuk tebus, muatnaik aplikasi KFC Malaysia.
9. Juice Works

Dapatkan minuman percuma pada Hari Jadi dan rebat istimewa sepanjang bulan yang sama.
Tawaran ini hanya sah pada tarikh Hari Jadi anda saja, tau. Jadi, jangan lupa singgah ke Juice Works untuk tebus ganjaran ini.
10. The Coffee Bean & Tea Leaf

Wah, ni dah temasuk kek percuma ketiga yang korang boleh dapatkan sempena Hari Jadi!
Untuk tebus ganjaran ini, anda hanya perlu beli mana-mana handcrafted beverages.
Kalau tak nak kek percuma, korang juga boleh tebus 20% diskaun daripada bil (kecuali aksesori, mesin kopi, kapsil serta produk pihak ketiga)
11. Sushi King

Buat peminat Sushi King, jangan lupa daftar dulu sebagai ahli untuk dapatkan ganjaran Birthday Exclusive – 200 Smile Points (bernilai RM10) dan dessert percuma.
12. Boost

Bagi korang yang sukakan jus segar, enak dan berkhasiat, jangan lupa untuk daftar sebagai ahli CLUB Boost Juice! Ada ganjaran smoothie atau jus percuma sempena Hari Jadi.
Tapi jangan lupa, semak dahulu senarai terma dan syarat kesemua senarai kedai di atas supaya dapat redeem dengan mudah sempena hari jadi.
Semoga bermanfaat!